Edar 299.09 gram kanabis, penghantar barang menangis ke tali gantung

KUALA LUMPUR 3 Sept – Seorang penghantar barang tidak dapat menahan kesedihan selepas Mahkamah Tinggi, di sini hari ini, menjatuhkan hukuman gantung sampai mati terhadapnya setelah didapati bersalah mengedar dadah jenis kanabis seberat 299.09 gram, tiga tahun lalu.

Hakim Datuk Collin Lawrence Sequerah menjatuhkan hukuman itu ke atas Muhammad Hafizul Rashid Emmy, 29, selepas mendapati pihak pembelaan gagal menimbulkan keraguan munasabah pada akhir kes pembelaan.

“Setelah meneliti keterangan saksi dan hujahan kedua-dua pihak, mahkamah mendapati pihak pembelaan gagal menimbulkan keraguan munasabah terhadap kes pendakwaan mengenai pemilikan dadah berbahaya dan pembelaan juga gagal menyangkal ke atas keimbangan kebarangkalian anggapan mengedar di bawah Seksyen 37(da)(vi) Akta Dadah Berbahaya 1952.

“Oleh itu, mahkamah mendapati tertuduh bersalah atas pertuduhan dihadapinya. Mahkamah dengan ini menjatuhkan hukuman gantung sampai mati,” kata hakim itu dalam penghakiman ringkasnya.

Muhammad Hafizul didakwa mengedar dadah jenis kanabis seberat 299.09 gram di sebuah rumah di Bandar Tasik Selatan, Cheras pada 11.50 malam, 8 Mac 2018, mengikut Seksyen 38B (1) (a) Akta Dadah Berbahaya 1952 dan dihukum di bawah Seksyen 39B (2) akta sama, yang membawa hukuman gantung sampai mati atau dipenjara seumur hidup dan juga dikenakan hukuman sebat tidak kurang daripada 15 sebatan.


34 mangsa banjir dipindahkan di Sabah malam ini

KOTA KINABALU, 6 Jan – Sebanyak 34 mangsa daripada 12 keluarga dari Kampung Bakalau dipindahkan ke pusat pemindahan sementara (PPS) di Dewan Datuk Seri Panglima Mohd Dun di Beufort, sehingga 9 malam ini.

Jabatan Kebajikan Masyarakat (JKM) Sabah dalam kenyataan malam ini memaklumkan mangsa yang terlibat terdiri daripada 15 wanita dewasa, kanak-kanak lelaki (10), kanak-kanak perempuan (tujuh) dan dua lelaki dewasa.

Angkatan Pertahanan Awam Malaysia (APM) dalam kenyataan berasingan memaklumkan PPS berkenaan dibuka kerana penduduk Kampung Bakalau meminta dipindahkan kerana bimbang kawasan tempat tinggal mereka tidak selamat.

APM memaklumkan sebanyak 19 jalan di daerah Beufort terputus hubungan akibat banjir antaranya Jalan Kampung Binunuk, Jalan Kampung Balibata dan Jalan Kampung Lawa.

Selain itu, lima sekolah turut terjejas iaitu Sekolah Agama Negeri Limbawang, Sekolah Kebangsaan (SK) Lago, SK Suasa, SK Bangkalalak dan SK Jabang.

Sementara itu, Pegawai Daerah Beufort Abdul Imam Basirun ketika dihubungi pemberita berkata agensi terlibat khususnya Kementerian Kesihatan (KKM) memastikan semua prosedur operasi standard (SOP) dilaksanakan di PPS bagi mencegah penularan COVID-19.

“Sebelum masuk penduduk diperiksa dan kalau ada yang bergejala, mereka tidak akan ditempatkan di PPS, kakitangan KKM sudah bersedia membuat pemantauan di sana. Penduduk tidak perlu bimbang berpindah ke pusat pemindahan,” katanya.-BERNAMA


MotoGP: SIC masih tunggu kelulusan GP Malaysia 2022

Ketua Pegawai Eksekutif SIC Azhan Shafriman Hanif menaruh harapan permohonan penganjuran GP Malaysia itu akan diluluskan pihak berkuasa selepas berakhirnya Ujian Musim Sejuk MotoGP 2022 yang bermula esok sehingga Ahad ini.

“Masih dalam peringkat mohon kelulusan, kami amat berharap lepas ujian musim sejuk dapat kelulusan selanjutnya daripada Kementerian Kesihatan Malaysia dan Majlis Keselamatan Negara untuk anjur perlumbaan MotoGP pada bulan Oktober nanti,” katanya kepada pemberita selepas meninjau persiapan penganjuran acara berkenaan di sini, hari ini.

Mengenai Ujian Musim Sejuk kali ini, Azhan berkata pihaknya telah pun bersedia untuk menganjurkan acara itu dan berterima kasih kepada Kementerian Belia dan Sukan yang banyak membantu.

Mengulas mengenai isu seorang pelumba MotoGP yang didakwa melanggar peraturan gelembung sukan di sini, Azhan mengingatkan semua pihak yang terlibat dalam ujian itu supaya mematuhi segala prosedur operasi standard (SOP) ditetapkan kerajaan dan penganjur iaitu Persatuan Pasukan Perlumbaan Jalan Raya Antarabangsa (IRTA) serta Dorna Sports, pemegang hak eksklusif komersial dan televisyen MotoGP.

Beliau berkata pihaknya akan berbincang dengan kerajaan mengenai bentuk hukuman yang bakal dikenakan kepada pelumba itu, selain berharap penganjur juga mengenakan tindakan sewajarnya.

Sebuah portal antarabangsa (motorsport.com) melaporkan SIC mengeluarkan amaran kepada seorang pelumba selepas didakwa melanggar peraturan gelembung sukan dengan berbasikal berhampiran Putrajaya, kira-kira 35 kilometer (km) dari litar berkenaan semalam.

Mengikut SOP ditetapkan, kesemua pasukan dan pelumba terlibat dalam ujian berkenaan hanya dibenarkan tinggal di sebuah hotel dan berulang-alik ke litar sahaja. – BERNAMA


Malaysia ambil bahagian dalam pameran maya ITB Berlin Now 2021

KUALA LUMPUR 9 Mac. – Kementerian Pelancongan, Kesenian dan Kebudayaan (MOTAC) menerusi agensi Tourism Malaysia mengambil bahagian dalam pameran pelancongan terbesar dunia Internationale Tourismus-Borse Berlin (ITB Berlin).

Bagi tahun ini ITB Berlin membawa para peserta menyertai pengembaraan secara maya sepenuhnya menerusi acara yang dinamakan ITB Berlin NOW 2021 yang bermula hari ini sehingga Jumaat.

Menterinya Datuk Seri Nancy Shukri semasa merasmikan acara secara maya hari ini berkata 30 pertubuhan dari Malaysia, yang terdiri daripada 10 pengusaha pelancongan, 10 hotel dan tempat peranginan, tujuh lembaga pelancongan negeri, dan tiga persatuan pelancongan, mengambil bahagian dalam pameran tahun ini.

“Dalam penyertaan lepas, beberapa inisiatif ditampilkan seperti perkongsian dengan syarikat penerbangan utama, pengendali sewaan pelancongan, persatuan European Travel Agents & Tour Operators Association (ECTAA), kempen taktikal dengan pengusaha pelancongan dan agensi pelancongan dalam talian (OTAs), bengkel, lawatan suai kenal dan media, serta pelbagai kolaborasi dengan media,” katanya.

Mengambil peluang daripada pengalaman perjalanan secara maya, Malaysia akan mewujudkan ‘virtual cafe’ buat kali pertama yang dinamakan Malaysia Truly Asia Cafe Corner yang akan mengetengahkan kelebihan produk pelancongan negara, seperti selaman skuba khusus bagi Orang Kurang Upaya, memerhati burung, dan pelancongan kesihatan.

Menerusi acara ini Tourism Malaysia berhasrat untuk berbincang mengenai kemungkinan kolaborasi dan perkongsian dengan menggunakan kelebihan spektrum perniagaan kepada perniagaan (B2B).

Cadangan pasaran bagi kolaborasi bersama ini melibatkan negara Turki, Jerman, Perancis, Sepanyol, Portugis, Itali, Moscow, Ukraine, Austria, Sweden, Republik Czech, dan Wilayah Balkan.

Selain sasaran bagi mempromosi dan meningkatkan perhatian ramai terhadap Malaysia dalam pasaran Eropah, Tourism Malaysia juga berhasrat meningkatkan ketersambungan daripada destinasi perjalanan jauh ke Malaysia, dan juga mengambil peluang daripada acara antarabangsa seperti ITB Berlin bagi menarik kehadiran pelawat mengunjungi negara.


Ibu bapa mendiang Teoh Beng Hock fail tindakan undang-undang

KUALA LUMPUR, 23 Mac – Ibu bapa mendiang Teoh Beng Hock telah memfailkan tindakan undang-undang di Mahkamah Tinggi di sini bagi memohon supaya Polis Diraja Malaysia (PDRM) melengkapkan siasatan berhubung kematian anak mereka hampir 13 tahun lepas.

Teoh Leong Hwee, 74, dan isterinya, Teng Shuw Hoi, 69, selaku pemohon memfailkan permohonan kebenaran semakan kehakiman menerusi Tetuan Karpal Singh & Co. pada 4 Jan lepas dengan menamakan Ketua Polis Negara, Pengarah Jabatan Siasatan Jenayah PDRM, PDRM dan kerajaan Malaysia sebagai responden pertama hingga keempat.

Dalam permohonan itu, pasangan suami isteri berkenaan memohon deklarasi bahawa kegagalan responden pertama, kedua dan ketiga untuk melengkapkan siasatan berhubung kematian anak mereka dalam jangka masa munsabah telah melanggari Seksyen 20(3) Akta Polis 1967.

Mereka juga menuntut deklarasi bahawa PDRM cuai serta cuba menafikan hak keperlembagaan pemohon di bawah Artikel 8 Perlembagaan Persekutuan selain memohon suatu perintah mandamus agar responden pertama (Ketua Polis Negara) melengkapkan siasatan kematian si mati (Beng Hock) dalam tempoh sebulan dari tarikh penghakiman.

Permohonan itu difailkan antaranya atas alasan walaupun tiga pasukan khas ditubuhkan untuk menyiasat punca kematian si mati, siasatan itu didapati belum lengkap kerana berdasarkan surat Pengarah Jabatan Siasatan Jenayah PDRM bertarikh 21 Sept 2021 menyatakan bahawa Jabatan Peguam Negara telah menyerahkan kembali kertas-kertas siasatan kepada Ketua Polis Negara pada 3 Sept 2021.

Menurut pemohon, kertas-kertas siasatan berhubung kematian si mati telah pun berkali-kali dikembalikan kepada responden pertama, kedua dan ketiga oleh Jabatan Peguam Negara untuk siasatan lanjut.

Dakwa mereka, adalah jelas bahawa siasatan kematian si mati masih belum dilengkapkan oleh pihak polis walaupun kematian itu berlaku hampir 13 tahun lepas.

Beng Hock ditemukan mati pada 16 Julai 2009 di tingkat lima bangunan Plaza Masalam, Shah Alam, selepas memberi keterangan di pejabat Suruhanjaya Pencegahan Rasuah Malaysia (SPRM) di tingkat 14 bangunan sama.

Mendiang adalah Setiausaha Politik kepada Ahli Dewan Undangan Negeri Seri Kembangan Ean Yong Hian Wah yang ketika itu merupakan Pengerusi Jawatankuasa Tetap Kerajaan Tempatan, Pemutihan Kilang Haram dan Pembangunan Kampung Baru Selangor.

Pada 5 Jan 2011, Mahkamah Koroner Shah Alam memutuskan kematian Beng Hock pada 2009 bukan disebabkan membunuh diri atau dibunuh serta mendapati tiada pihak ketiga terlibat dalam kematiannya manakala pada 21 Julai 2011, Suruhanjaya Siasatan Diraja bagi menyiasat kematian Beng Hock memutuskan bahawa kematiannya itu akibat membunuh diri.

Pada 5 Sept 2014, Mahkamah Rayuan menukar keputusan terbuka dalam kes kematian Beng Hock dan memutuskan bahawa kematiannya itu akibat tindakan menyalahi undang-undang oleh seorang atau beberapa orang yang tidak dikenali. – BERNAMA


Rayan meninggal dunia selepas dibawa keluar

MAGHRIBI 6 Feb – Kanak-kanak lelaki yang terjatuh ke dalam lubang selama lima hari di dalam lubang sedalam 32 meter disahkan meninggal dunia.

Rayan Oram, 5, berjaya dibawa keluar kira-kira jam 4.31 pagi (waktu Malaysia), namun disahkan meninggal dunia kira-kira 30 minit selepas itu.

Sebelum ini seluruh dunia digemparkan dengan insiden malang menimpa kanak-kanak malang itu yang terjatuh ke dalam perigi sedalam 32 meter di bandar Bab Berred, di sini, sejak Selasa lalu.

Kerja-kerja menyelamat giat dijalankan dengan menggali lubang dari tepi bukit berhampiran perigi dan ia terpaksa dilakukan secara berhati-hati bagi mengelakkan sebarang insiden tidak diingini.


MySejahtera mohon maaf kesilapan teknikal

MELAKA 7 Nov – MySejahtera menerusi aplikasi Twitter rasminya hari ini memohon maaf di atas kesilapan teknikal yang berlaku membabitkan pemberian status pengguna.

Ia selepas beberapa individu mendakwa status mereka di MySejahtera bertukar kepada status Perintah Pengawasan dan Pemerhatian di Rumah (HSO) dan Individu dalam pemantauan (PUS).


Dua tren LRT terbabit kemalangan dibawa keluar

KUALA LUMPUR 27 Mei – Dua tren Transit Aliran Ringan (LRT) yang terbabit kemalangan berjaya dibawa keluar pagi tadi, lebih awal dari tempoh tiga hari seperti dijanjikan, kata Menteri Pengangkutan Datuk Seri Dr Wee Ka Siong.

Menerusi hantaran di laman Facebooknya, Wee berkata proses mengeluarkan kedua-dua tren itu dapat dilakukan lebih awal selepas kakitangan bekerja tiga syif tanpa henti.

“(tren) TR40 telah selamat sampai ke depoh Subang pada 3.45 pagi manakala TR81 pula telah sampai di Gombak tail track pada 4.51 pagi. Pihak Prasarana akan menumpukan kepada kerja-kerja pembaikan track dari Stesen Kg Baru ke Stesen KLCC.

“…akan tetapi, team recovery terpaksa ‘power down’ (menutup pembekalan kuasa) untuk seluruh stretch yang terlibat iaitu dari stesen Dang Wangi ke stesen Damai yang mana ia melibatkan lima buah stesen LRT sepanjang stretch akibat daripada ‘power down’,” katanya, menambah lima stesen yang terlibat ialah Damai, KLCC, Ampang Park, Kampung Baru dan Dang Wangi.

Beliau berkata Agensi Pengangkutan Awam Darat (APAD) akan membuat pemeriksaan bagi mengesahkan tahap keselamatan penggunaan landasan terbabit sebaik sahaja kerja-kerja pembaikan stretch selesai.

“Untuk pengoperasian LRT pada hari ini, memandangkan kesan ‘power down’ dan juga masih terdapat satu landasan yang ditutup selepas kejadian, maka terdapat ‘bottleneck’ kerana hanya beroperasi dengan satu landasan dari Stesen Damai ke Stesen Pasar Seni (tujuh buah stesen LRT) dan masa yang diambil untuk sesebuah tren melalui stretch berkenaan adalah 16 minit.

“…akan tetapi, kaedah ‘platoon’ akan digunakan bagi dua tren memasuki landasan ke arah yang sama untuk mengurangkan kesan ‘bottleneck’,” menurut catatan itu.

Selain itu, Wee berkata 58 tren LRT untuk laluan Kelana Jaya akan beroperasi sepenuhnya tanpa pengurangan frekuensi seperti yang beliau umumkan semalam selepas melawat Pusat Kawalan Operasi (OCC).

Beliau turut memberi jaminan Prasarana akan bertungkus-lumus membaiki landasan hari ini agar perkhidmatan LRT laluan Kelana Jaya dapat dipulihkan sepenuhnya dalam tempoh terdekat.

Wee berkata setelah landasan dibaiki, tiada lagi kesan ‘bottleneck’ dan perkhidmatan LRT akan beroperasi pada tahap 50 peratus kapasiti seperti disyaratkan sepanjang tempoh Perintah Kawalan Pergerakan (PKP) 3.0 dengan prosedur operasi standard (SOP) diperketat sehingga 7 Jun tanpa mengurangkan frekuensinya.

Dalam kejadian 8.45 malam Isnin lalu, sebanyak 47 penumpang dilaporkan cedera parah manakala 166 mengalami kecederaan ringan, apabila sebuah tren membawa penumpang dan sebuah tren rosak yang sedang dipandu uji, bertembung di dalam terowong antara stesen LRT Kampung Baru dan KLCC.


Bekas Ketua Polis Melaka antara pegawai kanan PDRM naik pangkat

KUALA LUMPUR 2 Ogos – Bekas Ketua Polis Melaka, Datuk Wira Mat Kasim Karim dinaikkan pangkat sebagai Pengarah Jabatan Siasatan dan Penguatkuasaan Trafik (JSPT) Bukit Aman berkuat kuasa 6 September ini.

Beliau yang kini memegang jawatan Timbalan Pengarah Pengurusan (Pentadbiran) Jabatan Pengurusan Bukit Aman ditukarkan ke jawatan itu dengan memangku pangkat Komisioner Polis.

Mat Kassim antara 64 pegawai kanan yang diumumkan bertukar dan dinaikkan pangkat oleh Polis Diraja Malaysia (PDRM) menerusi laman Facebook rasmi pasukan itu hari ini.

Turut bertukar, Ketua JSJ negeri, Mohd Sukri Kaman yang dinaikkan pangkat sebagai Ketua Penolong Pengarah Pengurusan (Pentadbiran), Jabatan Pengurusan Bukit Aman dengan memangku pangkat Senior Asisten Komisioner.

Selain itu, pertukaran lain membabitkan Ibu Pejabat Polis Kontinjen (IPK) Melaka adalah Ketua Cawangan Khas Melaka, Asisten Komisioner Salim Youb yang akan bertukar ke Asisten Komisioner Perancang/Operasi E8 Cawangan Khas Bukit Aman.

Tugas beliau akan diambil alih Timbalan Ketua Cawangan Khas, Pengurusan dan Koordinasi Negeri Sembilan, Superintendan Zaiton Tokiman dengan memangku pangkat Asisten Komisoner.


Bangunan MPAG ikon baharu Alor Gajah

ALOR GAJAH 27 Oktober – Bangunan baharu Majlis Perbandaran Alor Gajah (MPAG) diharap akan meningkatkan produktiviti dan mutu penyampaian perkhidmatan awam 342 kakitangan Pihak Berkuasa Tempatan (PBT) itu kepada penduduk daerah ini.

Ketua Menteri Datuk Seri Utama Sulaiman Md Ali yang pernah berkhidmat sebagai Ahli Majlis MPAG yakin bangunan baharu itu juga akan memupuk suasana kerja yang lebih kondusif dan meningkatkan kualiti perkhidmatan.

Sulaiman berkata, melengkapkan PBT dengan segala kemudahan bukan sahaja membantu melancarkan pelbagai urusan sebaliknya dapat meyakinkan pelabur dan bakal pelabur tentang imej serta tadbir urus Perbandaran Alor Gajah.

“Syukur Alhamdulillah, MPAG berjaya membangunkan bangunan pejabat yang direka mengikut keperluan pentadbiran semasa dengan menggarap konsep Hijau Melaka seiring dengan norma baharu bercirikan bangunan moden masa kini serta menumpukan kepada keselesaan, keselamatan pelanggan selain warga kerja MPAG sendiri.

“Saya merasakan memang sudah masanya MPAG memiliki pejabat baharu yang lebih selesa dengan dilengkapi pelbagai fasiliti untuk memudahkan dan melancarkan urusan pentadbiran, lebih-lebih lagi untuk memberi perkhimatan kepada pelanggan.

“Difahamkan, sebelum ini pejabat lama MPAG mempunyai bilangan bilik mesyuarat yang sangat terhad untuk menampung pelbagai mesyuarat dan perbincangan jabatan. Bukan itu sahaja, ruang kerja sangat padat dan terhad untuk menerima kunjungan pelanggan iaitu rakyat dalam mendapatkan perkhidmatan,” katanya ketika berucap pada Majlis Perasmian Pejabat MPAG, di sini, hari ini.

Hadir sama pada Majlis itu Setiausaha Kerajaan Negeri Datuk Wira Zaidi Johari, Speaker Dewan Undangan Negeri (DUN) Melaka, Datuk Wira Ibrahim Durum, Exco Kanan Pelaburan, Perindustrian, Pembangunan Usahawan dan Koperasi negeri Datuk Seri Ab Rauf Yusoh.

Turut Hadir Exco Perumahan, Kerajaan Tempatan dan Alam Sekitar negeri, Datuk Zaidi Attan, Exco Pelancongan, Warisan dan Kebudayaan negeri, Datuk Muhammad Jailani Khamis, Mufti Negeri Melaka Datuk Wira Abdul Halim Tawil dan Yang Dipertua MPAG Tpr Saifuddin Abdul Karim serta kenamaan lain.

Menurutnya, kos perbelanjaan pejabat baharu MPAG adalah sebanyak RM28.5 juta yang meliputi kos pembinaan RM23.5 juta dan kos tanah RM5 juta, siap dibina sepenuhnya pada April 2021 yang lalu.

“Projek pembinaan bangunan ini dilaksanakan secara Inisiatif Pembiayaan Swasta (PFI) yang merupakan satu bentuk kerjasama di antara sektor awam dan swasta.

“Sesungguhnya, Kerajaan Negeri tiada halangan dan menggalakkan sektor swasta memainkan peranan sebagai pemacu ekonomi sesebuah kawasan. Kolaborasi sektor awam dan swasta juga dilihat mampu menjadi pemangkin kepada pertumbuhan ekonomi Negeri Melaka khususnya dan Malaysia amnya,” katanya.


Sukma 2022 dianjur hujung September

Majlis Sukan Negara (MSN) dalam kenyataan hari ini menyatakan, edisi kali ini yang dikenali sebagai ‘SUKMA XX, MSN 2022’ akan mempertandingkan 31 jenis sukan, iaitu 16 sukan wajib dan 15 sukan pilihan, selain dua sukan demonstrasi – silambam dan kabaddi.

Menurut kenyataan itu, mesyuarat Jawatankuasa Tertinggi Sukma pada hari ini turut bersetuju dengan ketetapan mengekalkan peraturan dan syarat had umur yang telah dipersetujui sebelumnya, bagi edisi kali ini.

Sementara itu, Menteri Belia dan Sukan Datuk Seri Ahmad Faizal Azumu dalam kenyataan itu berkata penganjuran edisi kali ini oleh Kementerian Belia dan Sukan menerusi MSN, telah disokong dan diluluskan mesyuarat Jemaah Menteri pada 23 Feb lepas.

“Ia demi memastikan pembangunan sukan di peringkat negeri dilaksanakan secara konsisten, agar negara tidak ketandusan atlet yang bakal jadi pengganti untuk bersaing di peringkat tertinggi,” katanya.

Bagaimanapun, jumlah akhir acara yang bakal dipertandingkan tertakluk kepada jumlah penyertaan minimum lapan negeri untuk setiap sukan dan acara, dan ia akan diputuskan pada mesyuarat Jawatankuasa Teknikal Sukma dalam masa terdekat.

Sukma ke-20 yang sepatutnya berlangsung di Johor bermula 6-14 Mac 2020 telah ditunda beberapa kali susulan pandemik, sebelum diputuskan untuk dianjurkan MSN di Lembah Klang.

Berikutan itu, beberapa pihak meminta penganjur supaya meningkatkan had umur edisi kali ini kepada 23 tahun berbanding 21 tahun ke bawah, kerana atlet sudah mula membuat persediaan sejak sebelum pandemik.


Lebih 1,000 pelajar MRSM peroleh semua A

KUALA LUMPUR 10 Jun – Seramai 1,098 pelajar Maktab Rendah Sains Mara (MRSM) mendapat semua A (A+, A dan A-) dalam peperiksaan Sijil Pelajaran Malaysia (SPM) 2020, yang menyaksikan peningkatan berbanding 761 pelajar pada 2019.

Beliau berkata 8,095 calon dari 53 MRSM di seluruh negara menduduki peperiksaan itu dengan kejayaan 100 peratus gred lulus dalam semua mata pelajaran.

“SPM 2020 bagi MRSM mencatatkan indeks Gred Purata Maktab (GPM) 2.359, keputusan ini menunjukkan peningkatan prestasi berbanding SPM 2019 (2.538) dan SPM 2018 (2.458),” menurutnya dalam kenyataan hari ini.

Katanya lapan MRSM menunjukkan prestasi cemerlang dengan GPM kurang daripada 2.0 iaitu MRSM Tun Ghafar Baba; Langkawi; Taiping; Alor Gajah; Kuala Kubu Bharu; Johor Bahru; Kuantan dan Pengkalan Hulu.

Abdul Latiff berkata subjek teras dalam SPM 2020 iaitu Bahasa Inggeris, Sejarah, Pendidikan Islam, Pendidikan Moral dan Matematik juga menunjukkan peningkatan Gred Purata Subjek (GPS) berbanding SPM 2019.

Beliau berkata pencapaian subjek Sains, Teknologi, Kejuruteraan dan Matematik (STEM) menunjukkan peningkatan GPS bagi subjek Matematik Tambahan, Fizik, Kimia, Biologi, Lukisan Kejuruteraan, Pengajian Kejuruteraan Mekanikal, Pengajian Kejuruteraan Elektrik dan Elektronik serta Reka Cipta.

Menurut kenyataan itu, Mara terus komited untuk meningkatkan prestasi akademik calon SPM 2021 melalui inisiatif antaranya menetapkan pakej mata pelajaran dengan memberi fokus kepada bilangan maksimum subjek yang diambil serta menyusun semula peruntukan sela masa bagi subjek STEM.


LRT laluan Kelana Jaya beroperasi seperti biasa

Prasarana Malaysia Berhad (Prasarana) dalam kenyataan di sini hari ini memaklumkan perkhidmatan berkenaan beroperasi dengan kekerapan tren setiap 10 minit pada waktu puncak dan 30 minit pada waktu lain selain pengurangan kapasiti 50 peratus penumpang, susulan langkah lebih ketat kerajaan dalam pelaksanaan Perintah Kawalan Pergerakan (PKP) 3.0.

“Penumpang dijangka perlu menunggu lebih lama sedikit daripada biasa. Bagaimanapun kekerapan tren mungkin akan diubah suai mengikut keperluan semasa operasi,” menurut kenyataan itu.

Untuk melancarkan pergerakan penumpang pada waktu puncak, lima bas perantara dua tingkat disediakan secara percuma dengan kekerapan antara 15 hingga 20 minit untuk membawa penumpang ke mana-mana stesen di antara Stesen Pasar Seni dan Stesen Ampang Park.

Perkhidmatan LRT laluan berkenaan dijangka pulih sepenuhnya dalam tempoh tiga hari setelah kerja pembersihan dan pemulihan termasuk proses sanitasi di Stesen KLCC dan kawasan sekitarnya selesai dijalankan bagi mencegah penularan jangkitan COVID-19.

“Prasarana kesal dengan kejadian yang berlaku dan akan terus memantau perkembangan penumpang yang terlibat dalam insiden semalam serta akan memberi kerjasama penuh kepada pihak berkuasa berhubung insiden tersebut.

“Pengguna perkhidmatan Rapid KL kini boleh merancang perjalanan mereka dengan lebih mudah menggunakan aplikasi ‘PULSE’ yang boleh dimuat turun melalui Google Play Store atau Apple App Store,” menurut kenyataan itu.

Dalam kejadian 8.45 malam semalam, seramai 213 penumpang cedera dengan 47 daripadanya cedera parah akibat pertembungan dua tren LRT laluan Kelana Jaya yang berlaku di dalam terowong antara Stesen LRT KLCC dan Stesen LRT Kampung Baru melibatkan satu tren yang membawa penumpang dan sebuah tren rosak yang sedang dipandu uji.


Melaka tekad pertahan kejuaraan Piala Tun Sharifah Rodziah

PAYA RUMPUT 2 April – Pasukan bola sepak wanita Melaka United tekad mengekalkan kejuaraan Piala Tun Sharifah Rodziah (PTSR) 2022 yang dijadualkan bermula bulan Ogos depan.

Memetik laporan, beberapa pindaan dilakukan Jawatankuasa Eksekutif FAM kali keempat bagi penggal 2021-2025 bagi membudayakan bola sepak dalam kalangan kaum hawa.

Antara pindaan yang dilakukan ialah johan peringkat zon dan tiga pasukan naib johan terbaik dari peringkat zon akan layak beraksi di PTSR yang dijadual diadakan selepas berakhirnya Kejohanan Bolasepak Wanita AFF.


Bekas MB Johor hadapi saingan empat penjuru di Bukit Kepong

PAGOH 26 Feb – Bekas Menteri Besar Johor Datuk Dr Sahruddin Jamal daripada Perikatan Nasional (PN) akan ditentang tiga calon lain di kerusi Dewan Undangan Negeri (DUN) Bukit Kepong pada Pilihan Raya Negeri (PRN) Johor 12 Mac ini.

Dr Sahruddin, yang merupakan penyandang kerusi itu, ditentang calon Barisan Nasional (BN) Ismail Mohamed yang juga bekas Ahli DUN (ADUN) Bukit Serampang merangkap bekas Exco Negeri Johor ketika negeri itu diperintah oleh kerajaan BN.

Dr Sahruddin juga akan berdepan saingan daripada dua muka baharu iaitu Md Taib Md Suhut daripada Parti Pejuang Tanah Air (Pejuang) dan calon parti Ikatan Demokratik Malaysia (MUDA) Nur Afiqah M Zulkifli.

Senarai calon bagi DUN Bukit Kepong itu diumumkan Pegawai Pengurus Pilihan Raya Rahman @ Abdul Rahman Selamat di pusat penamaan calon DUN itu di Institut Kemahiran Tinggi Belia Negara (IKTBN) Pagoh, hari ini.

Pada Pilihan Raya Umum ke-14 (PRU14) 2018, Dr Sahruddin yang bertanding sebagai calon PH-Bersatu berjaya meraih 11,665 undi, menewaskan calon BN Mohd Noor Taib dengan 10,392 undi dan calon PAS Iqbal Razak (1,761 undi) dengan kelebihan majoriti 1,271 undi.

Beliau kemudiannya dilantik menjadi Pengerusi Jawatankuasa Kesihatan, Alam Sekitar dan Pertanian Johor selepas PH berjaya membentuk kerajaan negeri pada 9 Mei 2018.

Pada 14 April 2019, Sahruddin mengangkat sumpah sebagai Menteri Besar Johor ke-17 bagi menggantikan Allahyarham Datuk Osman Sapian yang meletak jawatan.


Keputusan rayuan kerajaan berhubung kewarganegaraan anak lahir luar negara pada 5 Ogos

PUTRAJAYA, 22 Jun – Keputusan rayuan kerajaan terhadap keputusan Mahkamah Tinggi bahawa kanak-kanak yang dilahirkan di luar negara oleh ibu warganegara Malaysia yang berkahwin dengan warga asing berhak mendapat kerakyatan Malaysia secara automatik ditetapkan semula pada 5 Ogos.

Panel tiga hakim Mahkamah Rayuan terdiri daripada Datuk Seri Kamaludin Md Said, Datuk Azizah Nawawi dan Datuk S. Nantha Balan akan menyampaikan keputusan mereka di mahkamah terbuka.

Hakim Kamaludin mencadangkan agar keputusan itu disampaikan di mahkamah terbuka dan bukannya dalam talian bagi membolehkan peguam pemerhati dan media mengikutinya.

Panel hakim sepatutnya menyampaikan keputusan mereka dalam dua rayuan hari ini tetapi ditunda susulan penghujahan lanjut perkara tambahan yang dibangkitkan oleh Peguam Kanan Persekutuan Liew Horng Bin yang mewakili kerajaan.

Dua rayuan itu melibatkan Persatuan Sokongan Keluarga dan Kebajikan Selangor & Kuala Lumpur (Family Frontiers) dan enam wanita Malaysia yang berkahwin dengan warga asing serta satu lagi kes melibatkan seorang wanita yang lahir di luar negara yang ibunya adalah warga Malaysia.

Dalam prosiding hari ini yang dijalankan secara dalam talian, Liew berkata keputusan Mahkamah Persekutuan baru-baru ini yang menurutnya mempunyai kesan langsung ke atas kes kewarganegaraan.

Beliau berkata susulan keputusan kes Dhinesh a/l Tanaphil lwn Lembaga Pencegahan Jenayah & yang laing yang diputuskan pada April lepas, didapati Perkara 8 (2) Perlembagaan Persekutuan tidak boleh dipinda kerana ia merupakan sebahagian daripada struktur asas Perlembagaan Persekutuan.

Dalam hujahnya, beliau berkata pindaan Perkara 8 (2) yang menyatakan bahawa tidak boleh ada diskriminasi terhadap warganegara atas agama, bangsa, keturunan, tempat lahir, atau jantina dalam mana-mana undang-undang, tidak terpakai kepada Perkara 14 (2) Perlembagaan Persekutuan, peruntukan kewarganegaraan.

Liew berkata perkataan “bapa” dalam Seksyen 1 (b) dan 1 (c) Jadual Kedua, Bahagian II Perlembagaan Persekutuan tidak seharusnya ditafsirkan sebagai “ibu” kerana peruntukan itu tidak boleh dipinda.

Dalam keputusannya, Hakim Mahkamah Tinggi Datuk Akhtar Tahir untuk membenarkan anak-anak yang dilahirkan di luar negara oleh ibu warganegara Malaysia yang berkahwin dengan warga asing berhak mendapat kerakyatan melalui kuat kuasa undang-undang, beliau telah memutuskan bahawa perkataan ‘bapa’ dalam Seksyen 1(b) mestilah dibaca termasuk ibu.

Beliau juga memutuskan Perkara 14(1)(b) bersama Seksyen 1(b) Perlembagaan Persekutuan mesti dibaca selaras dengan Perkara 8(2) Perlembagaan Persekutuan yang melarang diskriminasi berasaskan jantina.

Dalam prosiding hari ini, peguam Datuk Dr Gurdial Singh Nijar yang mewakili ibu-ibu dan Family Frontier, berhujah bahawa penghakiman dalam kes Dhinesh harus dibaca secara keseluruhan dan tidak mengangkat sebahagian daripadanya.

Beliau berkata adalah menjadi tugas mahkamah untuk mentafsir Perlembagaan Persekutuan dengan cara yang harmoni memandangkan rayuan itu melibatkan kanak-kanak dan keluarga.

Bagi kes pertama, kerajaan, Kementerian Dalam Negeri dan Ketua Pengarah Jabatan Pendaftaran Negara (JPN) merayu terhadap keputusan Mahkamah Tinggi pada 9 Sept tahun lepas yang mengiktiraf anak kepada ibu warganegara Malaysia yang dilahirkan di luar negara mempunyai hak automatik menjadi rakyat Malaysia.

Bagi kes kedua, Mahisha Sulaiha, yang dilahirkan oleh ibu rakyat Malaysia dan bapa warga India di India, merayu terhadap penolakan Mahkamah Tinggi pada 19 Ogos 2020 terhadap samannya yang difailkannya bagi mendapatkan pengisytiharan bahawa dia berhak mendapat kewarganegaraan Malaysia.

Dalam saman mereka, antara lain, ibu-ibu itu mahu perintah mahkamah supaya semua agensi kerajaan yang berkaitan, termasuk JPN, Jabatan Imigresen dan kedutaan Malaysia, mengeluarkan dokumen berkaitan kewarganegaraan (termasuk pasport dan kad pengenalan) kepada anak yang dilahirkan di luar negara kepada ibu warganegara Malaysia dengan pasangan warga asing.


DUN Machap Jaya: ‘Rakyat perlukan kita’

“Malah kita sendiri secara tidak langsung dapat merasai situasi dihadapi mereka,” ujar Ahli Dewan Undangan Negeri (ADUN) Machap Jaya Ngwe Hee Sem.

Menurut beliau, menerusi aktiviti ziarah kasih, pemimpin bukan sahaja dapat mengenali rakyat secara lebih dekat malah hubungan silaturahim lebih erat terjalin.

Beliau yang juga EXCO Hal Ehwal Pengguna baru-baru ini sempat meluangkan masa menziarahi pesakit kanser iaitu Cikgu Raihan Ithnin dan dua lagi penduduk yang terbabit kemalangan serta mengalami patah kaki.


MIDF unjur inflasi 2022 Malaysia berada pada purata 3 peratus, tahun depan 2.3 peratus

KUALA LUMPUR, 4 Oktober –  MIDF Research mengunjurkan kadar inflasi keseluruhan akan berada pada purata  +3.0 peratus tahun ini, iaitu agak stabil berbanding negara serantau lain kerana kenaikan harga negara diimbangi oleh harga bahan api runcit bersubsidi.

“Bagaimanapun, penyusutan nilai ringgit berbanding dolar AS akan terus melebarkan bil import makanan Malaysia terutamanya sebagai negara pengimport bersih makanan,” katanya.

MIDF Research berkata penurunan selanjutnya harga siling minyak masak botol antara lain mencerminkan kesan positif pembetulan sederhana dalam harga komoditi global.

“Melangkah ke 2023, kami menjangkakan pertumbuhan harga keseluruhan akan menjadi lemah di tengah-tengah bekalan makanan yang lebih baik, harga komoditi yang rendah dan peningkatan nilai ringgit berbanding dolar AS.


Boleh terbang atas air!

AYER KEROH 17 Feb – Kawasan Pelancongan di Ayer Keroh akan terus berwajah baharu apabila tarikan sukan air bakal diperkenalkan bermula bulan depan.

Yang Dipertua Majlis Perbandaran Hang Tuah Jaya (MPHTJ) Datuk Shadan Othman berkata, antara sukan air yang bakal diperkenalkan ialah ‘Fly Board’ yang mana orang ramai boleh merasai pengalaman terbang di atas Tasik Ayer Keroh.

Selain itu, katanya, beberapa lagi tarikan baharu akan turut diperkenalkan seperti ‘flying fox’, jetski, berkayak dan mengembalikan semula aktiviti ‘paddle boat’ di tasik berkenaan.

“Tasik Ayer Keroh memang menjadi lokasi sukan air sebelum ini, namun kebanyakannya sudah terhenti lama akibat beberapa faktor, jadi kita nak merancakkan semula aktiviti sukan air di situ.

“Semua ini, merupakan sebahagian daripada Rancangan Kawasan Khas (RKK) Ayer Keroh yang telah kita bangunkan bertujuan untuk menghidupkan kawasan pelancongan di kawasan ini.

“Jika sebelum ini orang anggap tak banyak tarikan di Ayer Keroh dan memilih untuk ke bandar, tetapi dengan pembaharuan demi pembaharuan yang dilakukan, saya percaya kita mampu menarik ramai pelancong tertumpu di sini,” katanya kepada Melaka Hari Ini.

Selain tarikan sukan air, Shadan berkata, pelancong juga boleh merasai pengalaman menginap di chalet dalam hutan bertemankan alam semula jadi di Forest Stay Taman Botani.


Maritim Malaysia kesan lelaki hanyut bot kehabisan minyak

SHAH ALAM 26 Feb – Agensi Penguatkuasaan Maritim Malaysia (APMM) Selangor semalam mengaktifkan operasi mencari dan menyelamat (CARILAMAT) seorang lelaki yang dipercayai hanyut selepas bot yang dinaiki disyaki kehabisan minyak di perairan Pintu Gedung, pada Khamis lepas.

Pengarah Maritim Selangor Kepten Maritim Mohammad Rosli Kassim dalam kenyataan berkata operasi itu yang dikoordinasikan Maritime Rescue Sub Centre (MRSC) Johor Bahru diaktifkan pada 12.30 tengah hari semalam dan disambung 7 pagi tadi bagi mencari Md Shamsuddin Mohamed Shari, 46 tahun.

Mohammad Rosli berkata lelaki itu dipercayai hanyut bersama bot fiber yang dinaiki dalam perjalanan dari Pulau Ketam ke kapal dagang LILA BHAVNAGAR untuk menghantar dokumen serta passport kru, bagaimanapun bot tersebut telah kehabisan minyak sekitar 6 petang pada 24 Feb lepas.

Beliau berkata usaha pencarian terlebih dahulu dilakukan oleh rakan mangsa, namun bot yang berwarna putih hijau itu tidak ditemukan hingga kini.

“Sektor pencarian operasi CARILAMAT hari ini merangkumi keluasan kawasan 85 batu nautika persegi dari Pulau Ketam hingga kawasan Pulau Carey. Setakat ini, APMM masih meneruskan usaha pencarian mangsa.

“APMM meminta orang ramai agar menyalurkan sebarang maklumat berkaitan jenayah dan kecemasan di laut menerusi Pusat Operasi Maritim Selangor di talian 03-31760627 dan MERS 999 yang beroperasi secara 24 jam,” katanya.


Nahas tren LRT: J/K siasatan saran 23 cadangan penambahbaikan

PUTRAJAYA 10 Jun – Sebanyak 23 cadangan penambahbaikan harus dilaksanakan secepat mungkin oleh Prasarana Malaysia Bhd (Prasarana) dan Rapid Rail susulan insiden nahas dua tren Transit Aliran Ringan (LRT) di ibu negara, 24 Mei lalu.

Menteri Pengangkutan Datuk Seri Dr Wee Ka Siong berkata cadangan penambahbaikan disarankan oleh Jawatankuasa Siasatan itu melibatkan lima cadangan yang perlu dilakukan dalam masa tiga bulan, 11 cadangan dalam masa antara tiga dan enam bulan, dan tujuh penambahbaikan dalam masa lebih dari enam bulan.

“Kementerian (Pengangkutan) akan mengaudit kemajuan penambahbaikan ini secara berkala,” katanya dalam sidang media secara maya hari ini bagi mengumumkan hasil laporan Jawatankuasa Siasatan bagi menyiasat insiden pelanggaran tren LRT.

Dalam insiden 8.33 malam pada 24 Mei lalu, sebuah tren LRT tanpa penumpang bertembung dengan sebuah tren yang membawa 213 penumpang dalam terowong antara stesen LRT Kampung Baru dan stesen LRT KLCC.

Untuk penambahbaikan jangka pendek, Wee berkata dua pemandu atau hostler ditetapkan untuk mengendalikan tren secara manual ketika dalam terowong, yang mana peranan pemandu kedua adalah sebagai pegawai keselamatan dan pematuhan.

Lampu suluh berkuasa tinggi perlu dibekalkan kepada pemandu untuk memudahkan tugas mereka ketika di dalam terowong dan penyediaan senarai semak untuk kegunaan dan panduan kepada pemandu serta Pusat Kawalan Operasi (OCC) dalam mengendalikan tren secara manual ketika situasi kritikal, katanya.

Prasarana perlu menubuhkan Jawatankuasa Pengawasan untuk menjalankan audit terhadap tanda arah atau penanda landasan dan menubuhkan Jawatankuasa Keselamatan untuk melaporkan audit keselamatan kepada pengurusan kanan Prasarana dan Rapid Rail bagi tujuan semakan serta pemantauan, katanya.

Wee berkata Prasarana dalam masa antara tiga hingga enam bulan perlu melaksanakan penambahbaikan seperti penilaian teknikal terhadap prosedur operasi standard (SOP) pengendalian tren secara manual di dalam terowong bersama audit secara berkala.

Prasarana juga perlu menjalankan penilaian teknikal terhadap sistem komunikasi dan mengemukakan cadangan penambahbaikan sistem yang diperlukan dan tingkatkan SOP operasi yang digunakan di OCC dengan audit berkala, katanya.

Antara lain penambahbaikan ialah menyemak SOP berkaitan tindakan dalam situasi Normal (N)/Degraded (D)/ Emergency (E) dan meningkatkan akauntabiliti pengurusan terhadap perkara berkaitan prosedur, SOP, pelan tindakan kecemasan (ERP) dan keselamatan, katanya.

Selain itu, katanya, Pelan Komunikasi SOP Prasarana dan Rapid Rail perlu ditingkatkan untuk pemahaman semua peringkat kakitangan, mengemaskini buku peraturan, manual OCC dan manual pemandu serta melaksanakan Job Safety Analysis (JSA) terhadap setiap pengambilan kakitangan termasuk kakitangan sedia ada dalam kategori ‘Safety Critical Position’ untuk kecekapan dan pengetahuan.

Wee berkata bagi tujuh penambahbaikan jangka panjang pula membabitkan kursus latihan dan pensijilan semula secara berkala bagi mengekalkan kecekapan OCC dan pemandu, penilaian risiko terhadap pemasangan ‘stanchion’ di ‘vestibule’ di dalam tren serta simulasi untuk menguji semua SOP sedia ada dan yang telah dikemaskini.

Selain itu, perlu dilaksanakan kajian dan penilaian RAMS (Reliability, Availability, Maintainability and Safety) ke atas sistem tren dan rel Prasarana dan Rapid Rail dan meningkatkan sistem pengesanan tren elektronik untuk memastikan tren dapat dikesan dari jarak jauh apabila terjadi keadaan ‘time-out’, katanya.

Ditanya mengenai keadaan tiga mangsa yang dirawat di unit rawatan rapi (ICU) Hospital Kuala Lumpur (HKL), Wee berkata kesemua sudah keluar dari ICU dan berada di wad pemerhatian.

Mengenai pampasan dan tindakan mahkamah yang diambil mangsa yang terjejas, Wee berkata soal itu diserahkan kepada Prasarana dan syarikat insurans dan setiap tindakan oleh mangsa akan dihormati.


Kalimah Allah: Sultan Ibrahim titah MAINJ bantu kerajaan persekutuan

JOHOR BAHRU 18 Mac. – Sultan Johor Sultan Ibrahim Sultan Iskandar menitahkan Majlis Agama Islam Negeri Johor (MAINJ) mengambil tindakan perlu dan wajar bagi menyokong usaha kerajaan persekutuan yang memfailkan rayuan berhubung isu penggunaan kalimah Allah.

Titah baginda Fatwa Negeri Johor yang diwartakan kerajaan negeri pada 4 Jun 2009 secara jelas menyatakan bahawa “Penggunaan kalimah Allah oleh orang bukan Islam adalah tidak diharuskan, tidak dibenarkan, serta ditegah dan dilarang”.

“Di Johor, kita juga mempunyai Enakmen Kawalan dan Sekatan Pengembangan Agama-Agama Bukan Islam 1991 yang melarang penggunaan kalimah yang dikhususkan secara eksklusif untuk umat Islam dan tidak boleh digunakan oleh orang bukan Islam kecuali dalam keadaan yang dibenarkan oleh perundangan.

“Fatwa Negeri Johor juga bermaksud penggunaan kalimah Allah oleh orang bukan Islam yang tidak bertepatan dengan maksud yang sebenarnya sebagaimana ajaran agama Islam adalah sama sekali tidak boleh dan tidak dibenarkan,” titah baginda yang dipetik oleh kenyataan yang dimuat naik menerusi laman rasmi Facebook baginda hari ini.

Titah Sultan Ibrahim, sensitiviti umat Islam dan kesepakatan hidup berbilang kaum dan agama perlu diambil kira dalam apa juga keputusan atau penghakiman kerana isu-isu sensitif sangat dekat di hati baginda selaku Ketua Agama Islam di Johor, khususnya apabila isu itu berkait rapat dalam ruang sempadan agama Islam.

Pada 10 Mac lalu, Mahkamah Tinggi Kuala Lumpur memutuskan bahawa penganut agama Kristian di seluruh negara boleh menggunakan kalimah Allah dan tiga perkataan Arab iaitu Baitullah, Kaabah dan solat, dalam penerbitan agama mereka untuk tujuan pendidikan.

Bagaimanapun Kementerian Dalam Negeri dan Kerajaan Malaysia memfailkan rayuan terhadap keputusan Mahkamah Tinggi itu di Pejabat Pendaftar Mahkamah Tinggi pada 15 Mac lepas.


Pencapaian pelajar MRSM dalam SPM memberangsangkan – Mahdzir

KUALA LUMPUR, 17 Jun – Seramai 5,827 pelajar Maktab Rendah Sains MARA (MRSM) mendapat sekurang-kurangnya gred kepujian tinggi dalam semua subjek peperiksaan Sijil Pelajaran Malaysia 2021, kata Menteri Pembangunan Luar Bandar Datuk Seri Mahdzir Khalid.

Katanya calon-calon SPM 2021 ini berhadapan dengan cabaran pengajaran dan pembelajaran dari rumah (PdPR) sepanjang tempoh Perintah Kawalan Pergerakan (PKP), dan hanya berpeluang mengikuti pembelajaran secara bersemuka selama tiga bulan sahaja.

“Mengambil kira cabaran yang dihadapi, 904 orang calon MRSM memperoleh semua A merangkumi A+, A dan A-,” katanya dalam kenyataan hari ini (semalam).

Katanya keputusan bagi subjek Bahasa Melayu menunjukkan pencapaian Gred Purata Subjek (GPS) 1.097 dengan 6,682 calon memperoleh gred A, manakala subjek Bahasa Inggeris mencapai GPS 1.577 melibatkan 5,749 calon.

Katanya secara keseluruhan keputusan SPM 2021 bagi MRSM mencatatkan indeks Gred Purata Maktab (GPM) 2.536 dengan empat maktab merekodkan prestasi cemerlang dengan GPM kurang daripada 2.0 iaitu MRSM Taiping, Perak; MRSM Tun Ghafar Baba, Melaka; MRSM Langkawi, Kedah dan MRSM Tun Abdul Razak, Pahang.


Marikh capai jarak paling hampir dengan bumi pada Selasa

DOHA 12 Okt. – Qatar Calendar House (QCH) mengatakan planet merah (Marikh) akan kelihatan lebih terang dan lebih besar berbanding hari biasa bermula petang Selasa hingga subuh Rabu, lapor agensi berita Qatar (QNA).

Keadaan itu berlaku disebabkan Marikh akan mencapai kedudukan terhampir dengan Bumi pada pagi Rabu,  27 Safar, 1442 H, bersamaan 14 Oktober,  2.18 pagi waktu tempatan Doha, kerana akan berada dalam posisi berselisih dengan matahari, dikenali secara astronomi sebagai fenomena pertembungan Marikh dan Matahari.

Fenomena itu amat penting, kerana dianggap peluang yang baik untuk mengamati dan melihat planet Marikh dari permukaan bumi dengan mata kasar atau mengggunakan alat astronomi untuk jangka waktu terpanjang sepanjang tahun ini, yang akan kelihatan hampir sepanjang malam, kerana waktu terbit dan terbenamnya hampir sama dengan waktu matahari terbit dan terbenam, kata pakar astronomi QCH Dr. Beshir Marzouk.

Ketika fenomena ini, Marikh akan berada di kedudukan paling jauh dari matahari dan akan berada sekitar 211.5 juta kilometer (km) dari pusat matahari, pada masa sama ia berada di kedudukan paling dekat dari bumi iaitu pada jarak 62.3 juta km dari pusat bumi, tambah Marzouk.


Malaysian pepper board set to spice things up

SPICES, ranging from pepper to nutmeg, were key to the expansion of world trade a few centuries ago. In seeking these popular and lucrative commodities, countries of Europe launched perilous expeditions led by explorers such as Christopher Columbus, Ferdinand Magellan and Francis Drake.

There are different accounts of how black pepper — the king of spices — came to our land. According to one account, the “black gold” was introduced here in the 10th and 11th centuries when the South Indian kings began expanding their empire here.

It is also said that black pepper was brought in by Chinese settlers into a town called Bau in Kuching, Sarawak, in the 1840s.

Regardless of how the crop ended up in Malaysia, black pepper — which is also known as peppercorn — has been cultivated here ever since and is well known for its premium quality, thanks to its aroma and fiery taste.

In the third millennium, pepper has evolved from being just a humble crop meant for domestic consumption, while providing jobs to the rural people, into one of the major contributors to the gross domestic product (GDP) under the agriculture industry.

Its usage has also diversified from just flavouring dishes to also being applied in the pharmaceuticals and cosmetics industry, which sources 98 per cent of its black pepper requirements from Sarawak while the remaining two per cent from Sabah and states in the peninsula, including Johor, Kelantan, Perak, Terengganu and Pahang.

The uniqueness of Sarawak, which has the right latitude, sufficient level of rainfall, and perfect soil profile and topography for planting quality pepper, makes it a suitable home for the plant, which produces five-millimetre seeds used extensively worldwide.

As of last year, Malaysia had 7,375 hectares used for pepper cultivation. The country produced 34,294 tonnes of pepper which contributed RM1.95 billion to the 2019 gross domestic product (GDP).

Although this number is small, only constituting 0.1 per cent of Malaysia’s commodities GDP, it opens up many opportunities for the Malaysian Pepper Board (MPB), a government agency set up to spice up the pepper industry.

In the next few years, the industry should be buzzing with activity, as MPB seeks to expand the land being cultivated and boost the production capacity while also adding more value-added products that could benefit the 30,000 pepper smallholders.

Last year, Malaysia exported about 9,820 tonnes of pepper, generating RM145.6 million in revenue. The markets included Japan, China, Taiwan, South Korea, Vietnam, Singapore, Thailand and the European Union.

With the right attitude and support from the federal and state governments, Malaysia, which is the fifth-largest pepper producer in the world, aims to penetrate new markets such as the Middle East and expand its presence in current markets such as Japan, China, Singapore, Taiwan and South Korea.

MPB director-general Stanley Liew said pepper cultivation in Malaysia had shown an increasing trend over the years and the board planned to ramp up the process by inviting international investors.

“In my opinion, this is an initiative for Malaysia to grow its pepper plantation area. Otherwise, we risk the industry dying in the next 10-15 years or maybe we would just produce enough for the local consumption,” he told Bernama in a telephone interview.

Liew noted that Vietnam, considered to be a relative newcomer in cultivating this crop, had caught up fast by opening up its land to foreign investors.

Compared to Malaysia, which has grown pepper for almost 200 years, Vietnam only ventured into the industry about 15 to 20 years ago. But today, it is the world’s number one pepper producer, he pointed out.

“They are producing 200,000-300,000 tonnes per annum. That’s 10 times our production, even though our industry is 10 times older,” he said, adding that 60 per cent of land used to cultivate pepper in Vietnam was owned by foreign investors who created more jobs for the locals.

Liew cautioned that China had also ventured into pepper planting. Therefore, Malaysia needs to keep up with the pace so that it won’t be left behind.

He added that on a yearly basis, Malaysia’s pepper cultivation area increased between 100 hectares (ha) to 350ha with the government subsidising the programme for local farmers.

In 2019, MPB was allocated RM10 million to subsidise farmers in new pepper planting schemes and they planted about 350ha of new pepper farms.

“We will be spending slightly less this year, compared with 2019, for the new planting scheme, as we are approaching the end of the 11th Malaysia Plan. Our total expenditure each year is over RM20 million including subsidies, operations and development expenditure,” he said.

The price for black pepper is currently US$3,000 per tonne (US$1=RM4.29) while white pepper is now trading at US$4,000 per tonne.

“We have one more type of pepper which we call ‘creamy white pepper’ and its price could be double that of white pepper (US$8,000 per tonne) so now we are trying to encourage people to venture into the production of creamy white pepper.

“The creamy white pepper is creamier compared to white pepper and its seeds are slightly bigger. Countries such as the US, China, Japan and Singapore are importing this product,” he said.

“We are giving a brand new look and a new tag-line for this brand for it to stay relevant in the market. At the same time, we are coming up with a variety of pepper-based products or value-added products apart from our current downstream products — perfume, soap, lotion, black pepper sauce and candy.

“We expect to re-launch the new (packaging) look of Saraspice together with its new product line in the next four months,” he said, adding that the board planned to promote the products both locally and internationally and hoped that it could increase the consumption of pepper.

To date, out of the 30,000 to 40,000 tonnes pepper produced, 30 per cent is consumed locally and another 30 per cent is exported while the remaining is being stockpiled.

“We are going full swing for the industry. We are going to capitalise on the Internet of things (IoT) for smart farming, promoting our products via the e-commerce platform and using influencers. And we even plan to do pepper tourism to give tourists a hands-on experience at a pepper farm here.

“We will expand our current distribution to Peninsular Malaysia, Singapore and globally, with enhanced marketing activities and using social media promotions.

“Our aims are to increase visibility and availability of Sarawak pepper to Malaysians and the world, and ultimately to increase demand for our premium Sarawak pepper, thereby increasing the price of Malaysian pepper and benefiting the pepper farmers,” he concluded.

According to Liew, the board is already in talks with a researcher, for instance, on the use of drone services to apply fertiliser.

A proper study needs to be undertaken, for example, on the weight of fertiliser that a drone can carry and spread per hectare and how best it can be incorporated in smart farming of pepper.

Liew pointed out that the adoption of smart farming had emerged as the best option after the recent turn of events such as the Movement Control Order to stem the COVID-19 infection.

“Farmers were not able to work on their plantations, resulting in a bad seed quality (due to lack of fertiliser and proper watering),” he said, adding that the adoption of IoT could have averted the situation.- BERNAMA


Kelonggaran terhadap individu lengkap vaksinasi diketahui tidak lama lagi

PUTRAJAYA 16 Julai – Kelonggaran tertentu yang akan diberikan kepada individu lengkap menerima dua dos vaksin COVID-19 akan diumumkan tidak lama lagi, kata Menteri Kesihatan Datuk Seri Dr Adham Baba.

“Pengumumannya tidak lama lagi,” katanya susulan kenyataan Perdana Menteri Tan Sri Muhyiddin Yassin semalam mengenai pertimbangan memberikan kelonggaran tertentu kepada individu lengkap menerima dua dos vaksin termasuk kebenaran makan di kedai dan melakukan rentas daerah atau negeri.

Muhyiddin berkata beliau telah meminta Jawatankuasa Khas Jaminan Akses Bekalan Vaksin COVID-19 (JKJAV) untuk membuat penilaian semula berhubung prosedur operasi standard (SOP) untuk memberi kelonggaran kepada individu yang lengkap menerima dua dos vaksin COVID-19.

Dalam sidang media mengenai perkembangan Program Imunisasi COVID-19 Kebangsaan (PICK) secara maya bersama Menteri Penyelaras PICK Khairy Jamaluddin hari ini, Dr Adham berkata, seramai 172 petugas kesihatan yang hamil telah dijangkiti COVID-19 dan kebanyakannya adalah daripada kategori 1 dan 2.

Pesakit COVID-19 kategori 1 adalah tidak bergejala; kategori 2 (gejala ringan), kategori 3 (pesakit dengan radang paru-paru), kategori 4 (pesakit yang memerlukan oksigen) dan kategori 5 adalah pesakit yang memerlukan bantuan pernafasan.

Sementara itu, Dr Adham berkata, dalam tempoh 4 hingga 10 Julai, sebanyak 870 kluster aktif dikesan di seluruh negara dan kadar nilai kebolehjangkitan (Rt) yang direkodkan adalah 1.13.

Dalam pada itu, beliau berkata sebanyak 19.0 respons kendiri berhubung kesan sampingan selepas imunisasi (AEFI) diterima melalui aplikasi Mysejahtera bagi setiap 1,000 dos vaksin diberikan sejak bermulanya Program Imunisasi COVID-19 Kebangsaan.

Berdasarkan sistem pemantauan AEFI Bahagian Regulatori Farmasi Negara, hanya 0.06 pelaporan diterima bagi setiap 1,000 dos vaksin yang diklasifikasikan sebagai serius yang memerlukan rawatan lanjut dan kemasukan ke hospital.


Enam pelajar pusat tahfiz di Seri Iskandar terselamat dalam kebakaran

IPOH, 22 Jun – Enam pelajar lelaki Pusat Tahfiz Dar al-Fawzan di Seri Iskandar dekat sini terselamat dalam kebakaran awal pagi tadi membabitkan sebuah bilik di asrama yang dihuni mereka.

Jurucakap itu berkata anggota dari Balai Bomba dan Penyelamat (BBP) Seri Iskandar dengan bantuan BBP Batu Gajah yang dikejarkan ke lokasi kejadian menggunakan satu aliran hos bagi melakukan pemadaman dan operasi tamat sepenuhnya pada kira-kira 5.20 pagi.


Tiada alasan naikkan harga ais – PM Ismail Sabri

PUTRAJAYA, 1 Dis – Syarikat pengeluar ais tidak mempunyai alasan kukuh untuk menaikkan harga di pasaran, kata Perdana Menteri Datuk Seri Ismail Sabri Yaakob.

Mengulas laporan mengenai peningkatan harga sebungkus ais sebanyak RM0.50 bermula hari ini, Ismail Sabri berkata kenaikan tidak sepatutnya berlaku memandangkan kerajaan masih mengekalkan tarif air dan elektrik ketika ini.

“Harga ais tidak sepatutnya naik kerana kerajaan beri kemudahan bekalan air dan elektrik pada harga murah, tiada kenaikan,” katanya kepada pemberita selepas membuat tinjauan harga barangan keperluan di MyFarm Outlet Kasih, di sini hari ini.

Membanding alasan kenaikan harga roti yang berpunca daripada peningkatan harga gandum, Ismail Sabri berkata: “Negara kita tidak tanam gandum, kita import gandum. Jadi ia beri kesan pada harga roti.”

Berikutan rungutan pelbagai pihak, Ismail Sabri mahu Kementerian Perdagangan Dalam Negeri dan Hal Ehwal Pengguna (KPDNHEP) menjalankan kajian terperinci berhubung faktor kos pengeluaran.


PRN Melaka: PN jangka bertanding semua 28 kerusi

Pengerusinya Tan Sri Muhyiddin Yassin berkata beliau telah mengarahkan agar rundingan dalam kalangan parti di bawah PN, termasuk PAS dan Gerakan diadakan segera.

Beliau yang juga Presiden Bersatu berkata, pihaknya sudah menjangka keputusan UMNO yang enggan bekerjasama, namun mengambil pendekatan berhemah untuk menunggu UMNO menyatakan pendirian atau keputusan sama ada sedia bekerjasama bagi mengelak pertembungan pada PRN nanti.

“Sekarang mereka (UMNO) kata ‘no way’ dan itu fakta. Saya dah maklumkan di Melaka dah, kita bersedia untuk hadapi apa saja bentuk pertandingan, sama ada secara dua (penjuru), tiga atau empat, itu tidak menjadi masalah bagi kita.

“Itu sebab semalam saya gesa (supaya) segerakan rundingan antara parti dalam PN. Pada dasarnya mereka bersetuju 28 kerusi Dewan Undangan Negeri (DUN) yang dipertandingkan di Melaka, kita bahagikan mengikut situasi dan keadaan, dan diharapkan kita dapat capai kejayaan.

“Saya fikir besar kemungkinan kita bertanding di semua kerusi dan 28 kerusi dibahagikan antara parti yang saya sebutkan tadi,” katanya kepada pemberita selepas bertemu pemimpin tempatan peringkat DUN Gambir di Dewan Serbaguna Bukit Gambir, di sini, hari ini.

Muhyiddin berkata demikian ketika ditanya mengenai kenyataan Presiden UMNO Datuk Seri Dr Ahmad Zahid Hamidi semalam yang memaklumkan tidak akan bekerjasama dengan Bersatu dalam mana-mana pilihan raya.

Ketika ditanya sama ada PN mempunyai calon untuk Ketua Menteri, Ahli Parlimen Pagoh itu berkata PN mempunyai ramai tokoh yang berkualiti yang layak memimpin.

Ditanya pandangannya jika PRN perlu ditangguhkan susulan pandemik COVID-19, Muhyiddin berkata ia tidak boleh ditangguhkan kerana ia melibatkan perlembagaan yang menetapkan bahawa pilihan raya perlu diadakan dalam tempoh 60 hari selepas Dewan Undangan Negeri dibubarkan.

“Suruhanjaya Pilihan Raya (SPR) juga telah berbincang dan menetapkan tarikhnya, jadi saya harap SPR akan ambil maklum mengenai apa yang berlaku di PRN Sabah, dan tampilkan prosedur operasi standard (SOP) yang perlu bagi membendung dan mengawal penularan jangkitan.

“Ini boleh dilaksanakan dengan mengehadkan pergerakan orang ramai semasa berkempen, dan juga menggunakan media sosial atau platform dalam talian semasa pilihan raya,” kata Muhyiddin, yang juga merupakan Pengerusi Majlis Pemulihan Negara.


Pes sizzling ilham arwah suami penyambung rezeki

KLEBANG 8 Februari – Menempuh perjalanan hampir satu jam setiap hari dengan menaiki bas menuju ke Pusat Hab Pengeluaran Produk Usahawan Asnaf Majlis Agama Islam Melaka (MAIM), di sini, tidak pernah menjemukan wanita ini yang berkobar-kobar untuk bergelar usahawan berjaya.

Kegigihan Alimah Isnin, 42, wajar dijadikan contoh oleh  asnaf di negeri ini kerana dia tidak pernah berputus asa dalam usaha meningkatkan taraf hidup selain memanfaatkan kemudahan disediakan MAIM untuk golongan sepertinya.

Berkongsi pengalaman Alimah berkata, sejak 2019 rutin hariannya adalah keluar dari rumah di Pengkalan Balak, menuju ke Masjid Tanah Sentral dan menaiki bas ke Klebang.

“Setiap pagi saya bersemangat untuk menyiapkan pes sizzling pelanggan. Bagi saya produk ini istimewa dan menyimpan banyak kenangan kerana ia adalah ilham daripada arwah suami yang juga seorang tukang masak.

“Idea untuk menghasilkan pes ini timbul selepas arwah suami ketika itu membawa anak keluar bersiar-siar melihat hidangan sizzling di sebuah kedai. Kerana tertarik dia beri cadangan agar saya hasilkan pes hidangan itu.

Wanita ini berkata di hab berkenaan dia dan asnaf lain dibimbing uleh penyelaras dan kakitangan untuk menghasilkan produk yang lengkap serta siap untuk dipasarkan.

Selepas pemergian suami lima tahun lalu anak-anak menjadi kekuatannya, malah dia berasa bangga kerana anak sulungnya kini sudah melanjutkan pengajian ke menara gading dalam bidang kejuruteraan kimia.


Bubar parlimen: PM ulang kenyataan tidak akan lewatkan walau sesaat jika BN sudah sedia

KUALA LUMPUR, 1 Jun – Perdana Menteri Datuk Seri Ismail Sabri Yaakob sekali lagi mengulangi kenyataan bahawa beliau tidak akan melewatkan walau sesaat pembubaran Parlimen bagi memberi laluan kepada Pilihan Raya Umum Ke-15 (PRU15) sekiranya Barisan Nasional (BN) sudah bersedia.

“Saya sebutkan bahawa apabila kita sudah siap siaga, saya tidak akan melewatkan walau sesaat pun   untuk membubarkan Parlimen. Seperti yang telah dipersetujui oleh Perhimpunan Agung UMNO bahawa saya akan bincang dengan top five dalam UMNO.

“Dan hari ini, saya setuju kita akan bincang dengan kepimpinan BN dalam menentukan tarikh (pembubaran Parlimen),” katanya ketika berucap di Konvensyen BN bersempena sambutan ulang tahun ke-48 gabungan politik itu di sini hari ini.

Top Five merujuk kepada Presiden UMNO Datuk Seri Dr Ahmad Zahid Hamidi, Timbalan Presiden Datuk Seri Mohamad Hasan serta tiga Naib Presiden iaitu Datuk Seri Mohamed Khaled Nordin, Datuk Seri Mahdzir Khalid dan Ismail Sabri.

Ismail Sabri berkata gerak kerja pertama memerlukan parti itu untuk harus sentiasa berusaha mencapai budaya kerja kelas pertama iaitu berpasukan, berdisiplin dan kesetiaan kepada parti.

“Pemimpin dan ahli BN yang setia bukanlah ada ketika senang sahaja namun tetap setia walau dilambung badai setinggi mana pun. Yang berada dalam dewan ini sudah teruji kesetiaannya. Seinci pun tidak berganjak dari parti walau berdepan dengan ugutan, tekanan, ancaman mahupun tawaran menggiurkan,” katanya.

Turut hadir Pengerusi BN Datuk Seri Dr Ahmad Zahid Hamidi, Pengerusi MIC Tan Sri S Vigneswaran, Pengerusi MCA Datuk Seri Dr Wee Ka Siong dan Pengerusi Parti Bersatu Rakyat Sabah (PBRS) Tan Sri Joseph Kurup.

Mengulas lanjut, Ismail Sabri berkata elemen kedua dalam gerak kerja itu ialah memenangi hati rakyat dengan beliau sebagai Perdana Menteri akan memastikan dasar-dasar yang menguntungkan rakyat.

“Selain itu, perkhidmatan yang terbaik harus diberikan kepada rakyat. Kerajaan sentiasa cakna, mengambil berat, mencari inisiatif terbaik dan segera menyelesaikan masalah setempat,” katanya.

Beliau berkata elemen ketiga pula ialah merangka formula Strategi Kemenangan PRU15 yang memfokus kepada pemantapan jentera pilihan raya antara parti komponen.

Justeru, bersempena Konvensyen BN, Ismail Sabri berkata adalah penting untuk ikrar BN diperbaharui iaitu ikrar kepada rakyat keseluruhannya, ikrar untuk menjadi yang terbaik dan ikrar untuk meneruskan kelangsungan perjuangan memartabatkan negara tercinta Malaysia.


Semua aktiviti sukan dan rekreasi dibenar tanpa sekatan, status vaksinasi – KBS

KUALA LUMPUR, 30 April – Mulai esok, semua jenis aktiviti sukan dan rekreasi dibenarkan tanpa sebarang had atau sekatan termasuk status vaksinasi dan limitasi masa.

Kehadiran penonton dan penyokong ke venue sukan dan rekreasi turut dibenarkan dengan penggunaan 100 peratus kapasiti ruang, yang bermakna tiada penjarakan fizikal diperlukan namun digalakkan dalam keadaan tidak memakai pelitup muka.

Pemakaian pelitup muka juga dikecualikan di kawasan terbuka dan ketika melakukan aktiviti sukan di dalam kawasan tertutup. Bagaimanapun, ia diwajibkan ketika tidak melakukan sebarang aktiviti bersukan di kawasan tertutup.

Menurut KBS, imbasan kod QR MySejahtera juga tidak diwajibkan ketika memasuki premis atau venue sukan dan rekreasi manakala premis pula dibenarkan beroperasi tanpa had masa mengikut syarat lesen atau permit.

Bagaimanapun, pihak pengurusan premis perlu menyemak status risiko pelanggan mereka di dalam aplikasi itu, dengan individu berstatus risiko tinggi iaitu kes positif COVID-19 dan individu yang diberikan arahan pengasingan di rumah (HSO) tidak dibenarkan memasuki premis atau venue sukan dan rekreasi.

Penganjuran kejohanan, pertandingan serta acara sukan dan rekreasi di peringkat domestik dan antarabangsa juga dibenarkan tetapi perlu kebenaran Pejabat Pesuruhjaya Sukan (PPS) kecuali bagi acara berskala kecil melibatkan peringkat komuniti.

Garis panduan permohonan penganjuran boleh diakses di laman sesawang https://pps.kbs.gov.my/my, manakala permohonan boleh dikemukakan secara dalam talian di pautan https://erosa.kbs.gov.my/ks_user/login.php. – BERNAMA


Belanjawan 2023: RM64 bilion minimumkan kos sara hidup – PM

Perdana Menteri, Datuk Seri Anwar Ibrahim, berkata kementerian berkenaan harus memastikan dana tersebut dilaksana secara berkesan dan mengelakkan daripada berlaku sebarang ketirisan.

“Konsep Payung Rahmah telah diperkenalkan sebagai induk kepada usaha membantu golongan susah dan rentan. Salah satunya ialah inisiatif Menu Rahmah yang menganjurkan jualan set hidangan pada harga hanya RM5. Alhamdulillah inisiatif Menu Rahmah ini dijangka terus menerima sambutan yang baik daripada pengusaha makanan dan rakyat.

“Saya ucap terima kasih kepada peniaga, penjaja, pekerja warung, restoran kecil yang mencatat untung kecil tetapi sanggup membantu rakyat susah,” kata Anwar merangkap Menteri Kewangan ketika membentangkan Belanjawan 2023 di Dewan Rakyat, hari ini.

Anwar berkata melalui Jualan Rahmah yang menawarkan barangan asas dengan harga sehingga 30 peratus lebih murah berbanding pasaran dengan penyediaan RM100 juta untuk menjayakan program tersebut di 222 kawasan Parlimen.

Perdana Menteri berkata kerajaan juga akan meningkatkan peruntukan sebanyak RM200 juta kepada RM225 juta bagi memperluas program pengedaran barangan keperluan asas ke 25 kawasan baharu antaranya di Paloh dan Passin, Sarawak; Pasir Raja, Terengganu dan Kuala Krai, Kelantan.

Menyentuh berkenaan Sumbangan Tunai Rahmah (STR) Fasa 1 untuk golongan B40, Anwar berkata isi rumah berpendapatan kurang RM2,500 layak menerima sumbangan sehingga RM2,500 bergantung kepada bilangan anak.

“Kerajaan juga akan memberi sumbangan tambahan RM600 kepada isi rumah penerima STR termiskin mengikut data e-Kasih. Ini bermakna keluarga dalam kumpulan miskin tegar layak terima sumbangan sehingga maksimum RM3,100.

Anwar berkata kerajaan menawarkan kredit e-Tunai Belia Rahmah khusus kepada dua juta belia berusia 18 hingga 20 tahun dengan peruntukan RM400 juta. – BERNAMA


‘Beku’ lesen perlombongan selepas pewartaan Hutan Simpan Chini 2019

KUANTAN 12 Jun – Tiada lagi lesen baharu perlombongan dikeluarkan selepas kawasan seluas 4,600 hektar di Tasik Chini, Pekan diwartakan sebagai Hutan Simpan Chini pada 13 Mac 2019, menurut Pejabat Tanah dan Galian (PTG) Pahang.

Menurut kenyataan PTG Pahang hari ini, sebanyak 14 lesen telah dikeluarkan sebelum pewartaan itu dibuat dan daripada jumlah tersebut, hanya dua masih beroperasi.

Satu lesen akan tamat pada hujung bulan ini manakala lesen satu lagi pemegang pajakan atau operator berakhir pada hujung tahun ini.

“Pihak berkuasa negeri (PBN) komited memastikan tiada lesen baharu akan dikeluarkan di kawasan Tasik Chini selain tidak akan berkrompromi atas kegagalan pematuhan syarat oleh pemegang pajakan atau operator.

“Pada 17 Jun 2020, PBN telah mengeluarkan arahan berhenti kerja serta-merta kepada 11 pemegang pajakan atau operator di kawasan Tasik Chini kerana berlaku ketidakpatuhan pada syarat kelulusan perlombongan,” menurut kenyataan itu.

PTG Pahang berkata terdapat lapan agensi teknikal daripada kerajaan negeri dan persekutuan terlibat dalam penilaian pematuhan syarat aktiviti perlombongan, antaranya Jabatan Mineral dan Geosains (JMG), Jabatan Perhutanan Negeri Pahang (JPNP) dan Jabatan Alam Sekitar (JAS).

Jabatan lain ialah Jabatan Pengairan dan Saliran (JPS), Pejabat Tanah dan Daerah (PTD), Badan Kawal Selia Air, Jabatan Perhilitan Negeri (JPN) dan Jabatan Kerja Raya (JKR).

Selain itu, PBN juga telah mengeluarkan prosedur operasi standard (SOP) bagi Tindakan Pemulihan Akibat Ketidakpatuhan Kepada Syarat-syarat Kelulusan Aktiviti Perlombongan di Tasik Chini pada 20 Julai 2020 kepada semua pajakan dan operator berkenaan.

“Mereka hanya dibenarkan beroperasi setelah semua arahan dipatuhi, antaranya perlu melakukan penandaan sempadan yang jelas, menanam semula pokok, mendaftar penggunaan jentera, dikenakan bayaran bon jaminan RM250,000 dan menyediakan pos pasukan penguat kuasa.

“JPNP juga sejak 18 November 2019 hingga 30 Disember 2019, telah melaksanakan kerja pemulihan dan penanaman pokok di kawasan Tasik Chini melibatkan keluasan 1.2 hektar melalui Kumpulan Wang Amanah Pemulihan Bersama bernilai RM 250,000,” menurut kenyataan itu.

Menurut kenyataan itu, pemantauan terhadap kualiti air Tasik Chini juga sentiasa dilakukan sejak 2005 melibatkan 15 stesen pemantauan air, dan hasil pemantauan mendapati kualiti air ialah pada tahap bersih dan selamat untuk semua hidupan air.

Selain itu, JAS juga telah menguatkuasakan perintah penyediaan laporan penilaian kesan alam sekitar (EIA) bermula 2015 bagi memastikan kelestarian alam sekitar di situ.


Rakyat Malaysia Nagaenthran Dharmalingam jalani hukuman gantung pagi ini

SINGAPURA, 27 April – Rakyat Malaysia Nagaentran Dharmalingam menjalani hukuman mati di Penjara Changi di sini, pagi ini dan mayatnya akan dihantar pulang ke Ipoh hari ini.

Pada Selasa (26 April), Mahkamah Rayuan Singapura menolak rayuan terakhir yang difailkan ibu Nagaethran untuk mencabar keputusan bagi mengetepikan sabitan dan hukuman mati terhadap anaknya.

Asas kepada cabaran undang-undang itu ialah Hakim Sundaresh Menon yang mengetuai dan menolak rayuan Nagaenthran sebelum ini merupakan Peguam Negara yang telah mendakwa Nagaenthran dan memastikan sabitannya.

Berasal dari Perak, Nagaenthran dijatuhi hukuman mati pada 2010 kerana mengedar 42.72g heroin pada 2009 ke Singapura, yang diketahui antara negara yang mempunyai undang-undang narkotik paling tegas di dunia.

Dia sepatutnya dihukum gantung pada 10 Nov 2021, tetapi memperoleh penangguhan sementara pada 9 Nov selepas mahkamah diberitahu dia positif COVID-19 ketika hadir untuk percubaan rayuan terakhir terhadap hukuman matinya.

Pada 7 Nov 2021, dilaporkan Perdana Menteri Datuk Seri Ismail Sabri Yaakob telah menulis surat kepada rakan sejawatannya dari Singapura Lee Hsien Loong memohon kelonggaran dalam kes itu.


Op Pra TBC: JPJ keluarkan 407 notis dalam masa 4 hari

KESIDANG 18 Januari – Sebanyak 407 notis kesalahan dikeluarkan Jabatan Pengangkutan Jalan (JPJ) Negeri Melaka dalam tempoh empat hari Op Pra Tahun Baru Cina (TBC) dilaksanakan.

Beliau berkata demikian pada sidang media Operasi Pemeriksaan Bas di Depoh Ekspres Delima di Kawasan Perindustrian IKS Taman Malim Jaya, di sini, malam tadi.

Muhammad Firdaus berkata daripada 337 jumlah kesalahan dikesan, kategori kesalahan Lesen Kenderaan Motor (LKM) dan Insuran serta kesalahan melibatkan lesen memandu antara kesalahan paling tinggi dikesan dalam Ops Pra TBC itu.


PKP Penuh: Ahli Parlimen, ADUN dilarang anjur majlis rasmi

KUALA LUMPUR 1 Jun – Ahli Parlimen dan Ahli Dewan Undangan Negeri (ADUN) tidak dibenarkan mengadakan sebarang majlis rasmi sepanjang pelaksanaan sekatan pergerakan penuh Perintah Kawalan Pergerakan (PKP) berkuat kuasa hari ini sehingga 14 Jun ini.

Bagaimanapun menurut prosedur operasi standard (SOP) Am PKP yang dikeluarkan oleh Majlis Keselamatan Negara (MKN) semalam, mereka masih dibenarkan merentas negeri dan daerah untuk melawat kawasan masing-masing.

Mengikut SOP itu, untuk pelaksanaan PKP kali ini, MKN tidak membenarkan sebarang pergerakan rentas sempadan negeri dan daerah (berdasarkan sempadan daerah ditetapkan Kerajaan Negeri) untuk mengelakkan penularan wabak COVID-19.

Sementara itu, Ahli Parlimen Hulu Terengganu Datuk Rosol Wahid yang juga Timbalan Menteri Perdagangan Dalam Negeri dan Hal Ehwal Pengguna berkata selaras dengan arahan itu semua majlis yang berkaitan dengan portfolionya ditangguhkan sementara.

“Kami akur dan sokong dengan arahan yang diberikan itu kerana ia dilakukan oleh kerajaan untuk memutuskan rantaian penularan penyakit ini. Bagaimanapun ini bukan penghalang untuk kami turun membantu rakyat yang terjejas PKP.

“Contohnya di Parlimen Hulu Terengganu sendiri, kami mengambil inisiatif mewujudkan Gerobok Prihatin di setiap masjid yang menyediakan pelbagai barangan makanan keperluan harian seperti gula, beras, tepung dan barangan secara percuma untuk penduduk yang memerlukan.

“Dengan cara itu, kami tidak perlu mengadakan majlis dan pada masa yang sama penduduk juga tidak perlu berkumpul untuk mendapatkan bantuan,” katanya ketika dihubungi Bernama di sini hari ini.

Sementara itu ADUN Guai, Pahang, Datuk Seri Noroazali Sulaiman berkata walaupun tanpa majlis rasmi, kebenaran yang diberikan oleh MKN itu membolehkan wakil rakyat untuk turun padang bagi membantu rakyat yang terkesan dengan PKP.

“Walaupun PKP, tetapi wakil rakyat masih perlu turun untuk menjenguk dan bertanya khabar rakyat untuk menghulurkan bantuan dan sumbangan kerana kita tahu ramai yang kehilangan punca pendapatan dan sumber mata pencarian.

“Sehubungan itu, kami berterima kasih dengan SOP yang digariskan itu kerana ia dapat mengelakkan persepsi negatif tentang pergerakan wakil rakyat sebelum ini.

“Namun kita mengharapkan MKN dapat memberi sedikit penjelasan tentang bilangan individu yang dibenarkan turut serta setiap kali wakil rakyat turun ke kawasan untuk membantu menyelesaikan masalah rakyat,” katanya yang juga Pengerusi Jawatankuasa Kerja Raya, Pengangkutan dan Kesihatan Negeri Pahang.


Zazuli dilantik Ketua Pengarah Kastam baharu

PUTRAJAYA, 12 Julai – Datuk Zazuli Johan dilantik sebagai Ketua Pengarah Kastam yang baharu berkuat kuasa 8 Julai 2022, umum Ketua Setiausaha Negara Tan Sri Mohd Zuki Ali hari ini.

Zazuli, yang sebelum ini merupakan Timbalan Ketua Pengarah Kastam (Perkastaman dan Cukai Dalam Negeri), menggantikan Datuk Seri Abdul Latif Abdul Kadir yang tamat tempoh lantikan secara kontrak pada 24 Mac 2022.

Mohd Zuki dalam satu kenyataan berkata Zazuli, 59, berpengalaman luas dalam pelbagai bidang termasuk kawalan import eksport, pengurusan pematuhan, cukai barang dan perkhidmatan (GST), perkastaman dan percukaian.

“Saya percaya dengan pengalaman, pengetahuan dan kredibiliti yang dimilikinya akan membolehkan beliau meneruskan aspirasi Jabatan Kastam Diraja Malaysia (JKDM) ke arah pentadbiran kastam bertaraf dunia,” katanya.

Bagi pihak kerajaan, Mohd Zuki turut merakamkan setinggi-tinggi penghargaan dan terima kasih kepada Abdul Latif atas jasa dan khidmat bakti beliau kepada negara sebagai penjawat awam selama 37 tahun.


Enam individu dikompaun rentas negeri melancong ke Pulau Redang

KUALA TERENGGANU 26 Sept – Seramai enam individu termasuk seorang wanita dikenakan kompaun RM5,000 seorang kerana merentas negeri untuk tujuan melancong ke Pulau Redang di Kuala Nerus.

Ketua Polis Terengganu Datuk Rohaimi Md Isa berkata, kompaun terhadap individu berumur 32 hingga 47 tahun itu dikeluarkan melalui pemantauan Operasi Bersepadu Pematuhan Pelan Pemulihan Negara (PPN) Bagi Fasa Tiga Dalam Sektor Pelancongan, selama dua hari bermula Jumaat lalu.

Rohaimi berkata, daripada enam individu itu, dua didapati merentas negeri dari Kuala Lumpur, dua dari Selangor dan masing-masing seorang dari Pulau Pinang dan Melaka.

“Operasi seperti ini akan diteruskan dari semasa ke semasa bagi memastikan tiada sebarang pelanggaran SOP (Prosedur Operasi Standard) berlaku bagi mengelakkan sebarang peningkatan kes jangkitan dan penularan COVID-19 di Terengganu,” katanya dalam kenyataan hari ini.

Rohaimi berkata tindakan keras juga akan diambil terhadap mana-mana pengusaha resort yang mengabaikan SOP, termasuk membenarkan pelancong dari luar Terengganu menginap dengan tujuan melancong atau lalai dalam memastikan penginap premis mereka lengkap menerima vaksin COVID-19.


Bas rempuh lori treler, seorang penumpang wanita maut

KUALA LUMPUR, 17 Jun – Seorang penumpang wanita maut dalam kemalangan melibatkan sebuah bas persiaran dengan lori treler di kilometer 425.8 Lebuhraya Utara Selatan (PLUS) menghala ke selatan berhampiran Bukit Beruntung, Selangor.

Pengarah Jabatan Bomba dan Penyelamat Selangor Norazam Khamis berkata pihaknya menerima panggilan pada 4.32 pagi tadi, sebelum anggota dan jentera dari Balai Bomba dan Penyelamat Bukit Sentosa tiba di lokasi pada 4.54 pagi.

Beliau berkata dalam kejadian kira-kira 3.30 pagi tadi, bas tersebut merempuh bahagian belakang lori treler 20 tan yang bergerak dari arah sama.

“Mangsa yang duduk di kerusi hadapan sekali tersepit di bahagian yang remuk. Mangsa berjaya dikeluarkan pada 5.13 pagi dan disahkan meninggal dunia oleh pihak Kementerian Kesihatan Malaysia,” katanya ketika dihubungi Bernama hari ini.

Sementara itu, Ketua Polis Daerah Hulu Selangor Supt Arsad Kamaruddin berkata kemalangan itu berlaku sewaktu bas berkenaan dalam perjalanan dari Kuala Kedah menuju ke Kuala Lumpur.

“Akibat daripada kemalangan tersebut mangsa meninggal dunia di tempat kejadian dan dibawa ke Hospital Kuala Kubu Bharu, dekat sini, untuk bedah siasat,” katanya dalam kenyataan hari ini.

Arsad berkata orang ramai yang mempunyai maklumat berhubung kemalangan berkenaan diminta menyalurkannya kepada polis bagi siasatan di bawah kaedah Seksyen 41(1) Akta Pengangkutan Jalan 1987.


Warga Malaysia dihukum penjara selepas 20 tahun melarikan diri

SINGAPURA 11 Jun – Seorang rakyat Malaysia yang melarikan diri lebih 20 tahun, dihukum penjara enam bulan berkuat kuasa daripada tarikh akhir hukuman yang dikenakan ke atasnya pada 1999 kerana melakukan kesalahan di bawah Akta Imigresen dan Kanun Keseksaan.

Mahkamah Biro Siasatan Amalan Rasuah (CIPB) Singapura menerusi laman webnya menyatakan, R Siva Kumar, 46, ditahan dengan bantuan Suruhanjaya Pencegahan Rasuah Malaysia (SPRM) pada 4 Mac 2020 dan dibawa ke republik itu untuk menjalani hukuman kesalahan imigresen yang dilakukannya di Singapura pada 1999.

Biro itu menyatakan, Siva disabit dan dijatuhi hukuman penjara lima tahun dan 12 sebatan kerana terbabit dalam konspirasi menyeludup pendatang tanpa izin dari Singapura ke Malaysia menerusi pusat pemeriksaan Woodlands pada 24 September 1999.

Konspirasi itu membabitkan pemberian rasuah kepada seorang pegawai polis bantuan CISCO bagi membenarkan bas yang mengangkut pendatang tanpa izin berkenaan melepasi sekatan tanpa pemeriksaan imigresen, menurut laman web itu.

CPIB berkata, pegawai CISCO itu disabitkan bersalah pada 5 Oktober 1999 dan dihukum penjara setahun serta denda S$2,800 kerana rasuah tetapi Siva menghilangkan diri sekitar tahun 1999 sewaktu mendapat jaminan mahkamah bagi menunggu keputusan rayuan terhadap sabitan dan hukuman ke atasnya.

Siasatan CPIB mendapati pada Oktober 1999, Siva pulang ke Malaysia menaiki kenderaan dipandu individu dikenali sebagai “boy” dan lelaki itu menyerahkan pasport orang lain di pusat pemeriksaan Woodlands bagi memperdaya pegawai imigresen.

Atas tindakan itu, Siva didakwa pada 16 April 2021 kerana melakukan kesalahan di bawah Akta Imigresen dan Kanun Keseksaan, kata Biro itu.

Hari ini, CPIB menyatakan, Siva mengaku salah dan dihukum penjara enam bulan, berkuat kuasa sejurus dia menghabiskan hukuman yang dikenakan ke atasnya pada 1999.

“CPIB amat menghargai kerjasama rapat dengan SPRM dalam kes ini bagi memastikan pesalah dihadapkan ke muka pengadilan dan tiada yang terlepas daripada undang-undang,” menurut Biro itu.


Melaka tidak pernah benarkan kutipan caj parkir bazar Ramadan, Aidilfitri – EXCO

AYER KEROH 13 April – Mana-mana penganjur bazar Ramadan dan Aidilfitri di negeri ini tidak dibenarkan membuat sebarang pungutan bayaran parkir kereta kepada pengunjung.

EXCO Perumahan, Kerajaan Tempatan dan Alam Sekitar Datuk Zaidi Attan berkata pihaknya tidak membenarkan mana-mana pihak atau individu untuk membuat sebarang pungutan yang menjadi bebanan kepada pengunjung bazar.

Katanya, mana-mana pihak berkuasa tempatan (PBT) dalam negeri ini tidak pernah mengeluarkan lesen untuk mengutip bayaran parkir apatah lagi buat pengunjung yang sememangnya parkir dalam kotak parkir.

“Kita dapati beberapa penganjur bazar di negeri ini khususnya di bazar-bazar mega mengenakan caj bayaran parkir kepada pengunjung dan di sini saya ingin tegaskan PBT tidak pernah membenarkan mana-mana agensi atau individu untuk membuat sebarang pungutan.

“Hal ini kerana kita berpandangan bazar-bazar ini untuk membantu peniaga di negeri ini untuk merancakkan lagi ekonomi negeri dan sebab itu kita tidak meletakkan syarat parkir sebagai syarat bazar Ramadan atau Aidilfitri,” katanya kepada Melaka Hari Ini.

Mengulas lanjut, Zaidi menyifatkan pihak yang membuat pungutan caj parkir itu adalah individu tidak bertanggungjawab dan meminta pengunjung yang dipaksa untuk membayar caj tersebut memaklumkan kepada pihaknya.

“Kita akan ambil tindakan tegas kepada individu atau pihak yang tidak bertanggungjawab ini dan kita minta pengunjung untuk maklum pada kita sekiranya perkara sedemikian berlaku,” katanya.


Radzi buat laporan polis terhadap pemilik akaun Facebook dakwa tak amal penjarakan fizikal

Menurut Radzi menerusi akaun Facebooknya beliau dimaklumkan mengenai satu hantaran Facebook yang tular bersama sekeping gambar yang menunjukkan seolah-olah tiada penjarakan fizikal.

“Seingat saya, selain Ahli Parlimen Dungun, YB (Yang Berhormat) Tuan Haji Wan Hassan Mohd Ramli dan Exco Pendidikan Terengganu YB Ustaz Hj Satiful Bahari Mamat, tiada sesiapa berada di sebelah ketika sidang media di SM (Sekolah Menengah) Sains Dungun pada 3 Oktober 2021.

“Setelah disemak, gambar tersebut sebenarnya adalah gambar palsu. Tindakan berniat jahat pemilik akaun tersebut adalah amat tidak bertanggungjawab. Laporan polis telah pun dibuat,” katanya dalam hantaran itu hari ini.


Kes basikal lajak: 11 Mei pengurusan kes bagi rayuan kerani wanita

KUALA LUMPUR, 26 April – Rayuan kerani wanita terhadap hukuman penjara enam tahun dan denda RM6,000 kerana memandu secara melulu sehingga menyebabkan kematian lapan remaja yang menaiki basikal lajak lima tahun lepas, ditetapkan untuk pengurusan kes di Mahkamah Rayuan Putrajaya pada 11 Mei ini.

Menerusi semakan sistem mahkamah, pengurusan kes itu ditetapkan di hadapan Timbalan Pendaftar Mahkamah Rayuan Mohd Khairi Haron yang akan berlangsung melalui sidang video.

Pada 18 April lepas, Mahkamah Rayuan membenarkan permohonan Sam, 27, untuk menangguhkan pelaksanaan hukuman penjara dan denda yang dijatuhkan Mahkamah Tinggi dan wanita itu dibebaskan dengan ikat jamin RM10,000 serta seorang penjamin, sementara rayuannya didengar di mahkamah berkenaan.

Panel tiga hakim Mahkamah Rayuan yang diketuai Datuk P. Ravinthran bersama-sama Datuk Lee Heng Cheong dan Datuk Mohd Nazlan Mohd Ghazali turut membenarkan permohonan Sam untuk merayu terhadap keputusan Mahkamah Tinggi Johor Bahru pada 13 April lepas.

Hakim Mahkamah Tinggi Datuk Abu Bakar Katar yang menjatuhkan hukuman itu ke atas Sam turut memerintahkan wanita itu dipenjara enam bulan jika gagal membayar denda serta hilang kelayakan lesen memandu selama tiga tahun sebaik menjalani tempoh pemenjaraan.

Mahkamah itu memutuskan demikian selepas membenarkan rayuan pendakwaan bagi mengetepikan keputusan Mahkamah Majistret pada 10 Okt tahun lepas, yang melepas dan membebaskan wanita itu daripada pertuduhan berkenaan.

Sam yang ketika kejadian berusia 22 tahun, didakwa melakukan kesalahan itu di Jalan Lingkaran Dalam, Johor Bahru, Johor pada 3.20 pagi 18 Feb 2017.

Lapan remaja yang maut dalam kejadian itu terdiri daripada Mohamad Azrie Danish Zulkefli, 14; Muhamad Shahrul Izzwan Azzuraimie, 14; Muhammad Firdauz Danish Mohd Azhar, 16; Fauzan Halmijan, 13; Mohamad Azhar Amir, 16; Muhammad Harith Iskandar Abdullah, 14; Muhammad Shahrul Nizam Marudin, 14 dan Haizad Kasrin, 16.- BERNAMA


Tiga kejadian tanah runtuh di ibu negara akibat banjir kilat

KUALA LUMPUR, 8 Mac – Sebanyak tiga kejadian tanah runtuh dilaporkan susulan banjir kilat yang melanda beberapa kawasan di ibu negara petang semalam.

Dewan Bandaraya Kuala Lumpur (DBKL) dalam kenyataan hari ini memaklumkan dua kawasan melibatkan rizab jalan iaitu di 1/27, Taman Gembira dan Jalan Hang Tuah 4, Salak Selatan manakala di Seksyen 6, Wangsa Maju merupakan tanah persendirian.

Kenyataan itu memberitahu hujan lebat dengan kadar taburan hujan melebihi 100 milimeter per jam sekitar 3 petang semalam menyebabkan banjir kilat di 29 kawasan di ibu negara antaranya Jalan Yaakob Latif, Jalan Ampang, Underpass Jalan Pudu, Jalan Maharajalela, Jalan Cheras dan Jalan Melaka.

Daripada 29 kawasan itu, DBKL memaklumkan 25 kawasan surut dalam masa 30 hingga 45 minit manakala empat lagi iaitu Underpass Bulatan Pudu, Terowong Jalan Tun Razak, Kampung Pasir dan Kampung Periuk, surut dalam tempoh satu hingga tiga jam.

“Bantuan awal bagi melancarkan trafik dan kerja pembersihan telah dilaksanakan termasuk menggerakkan trak tunda bagi mengalihkan kenderaan terkandas,” menurut kenyataan itu.

Dalam pada itu, DBKL mengenal pasti 12 lokasi pokok tumbang dan dahan sekah menerusi siasatan di tapak serta aduan awam antaranya di Jalan Pudu Lama, Jalan Teluk Pulai, Jalan Kuchai 2 dan Jalan Desa Utama.

Sementara itu, dua pusat pemindahan sementara (PPS) dibuka di Sekolah Jenis Kebangsaan (Tamil) Saraswati melibatkan mangsa banjir di Kampung Pasir seramai 560 orang (145 keluarga) dan Dewan Sultan Sulaiman membabitkan 381 orang (84 keluarga) dari Kampung Periuk.

Di SELANGOR, menerusi ciapan di Twitter rasmi Menteri Besar Datuk Seri Amirudin Shari, @AmirudinShari memaklumkan seramai 1,122 mangsa daripada 263 keluarga ditempatkan di sembilan PPS di seluruh negeri itu.

“Talian Bilik Gerakan Bencana Majlis Bandaraya Subang Jaya telah dibuka dan beroperasi 24 jam, sebarang aduan serta kecemasan di kawasan itu boleh menghubungi 03-80247700,” katanya.

Di PERAK, banjir di daerah Muallim pulih sepenuhnya apabila air kembali surut dan PPS Dewan Sekolah Menengah Kebangsaan (SMK) Khair Johari ditutup pagi ini.

Jurucakap Sekretariat Pengurusan Bencana Negeri Perak dalam kenyataan melaporkan 168 mangsa daripada 26 keluarga yang dipindahkan ke PPS itu semalam telah dibenarkan pulang ke rumah masing-masing di Kampung Berop, Behrang.

Sementara itu, di Hilir Perak, 18 orang daripada empat keluarga masih ditempatkan di PPS Dewan Serbaguna Padang Tembak berikutan kediaman mereka di Batu 7 1/2 Jalan Changkat Jong dinaiki air tengah hari semalam.

Ketua Balai Bomba dan Penyelamat Teluk Intan Mohd Ismail Mohd Yunus berkata paras banjir surut kepada 0.3 meter pagi ini berbanding 0.6 meter semalam dan cuaca pagi ini cerah. – BERNAMA


COVID-19: Perak nombor 1, Melaka ke-5 kadar kebolehjangkitan

Ketua Pengarah Kesihatan Tan Sri Dr Noor Hisham Abdullah menerusi infografik yang dikongsikan di akaun Twitter beliau memaklumkan, Terengganu merekodkan nilai Rt kedua tertinggi iaitu pada 1.29.

Turut dinyatakan ialah Kedah (1.22); Pulau Pinang (1.21); Melaka (1.18); Selangor dan Johor (masing-masing 1.17); Negeri Sembilan (1.12); Pahang (1.11) serta Kuala Lumpur (1.10).

Bagi negeri dan wilayah yang mencatat bacaan di bawah satu pula ialah Putrajaya (0.99); Sarawak (0.98); Kelantan (0.94) dan Sabah (0.89).


KPDNHEP pertimbang cadangan pamer notis larangan isi petrol bersubsidi di pintu sempadan

PADANG BESAR, 15 Mei – Kementerian Perdagangan Dalam Negeri dan Hal Ehwal Pengguna (KPDNHEP) akan mempertimbangkan cadangan pengusaha stesen minyak agar notis larangan pembelian petrol RON95 melibatkan kenderaan asing  diletakkan di pintu masuk sempadan negara.

Ketua Setiausaha KPDNHEP Azman Mohd Yusof berkata perkara itu merupakan satu cadangan yang baik dalam usaha mengelakkan kenderaan asing mengambil kesempatan mendapatkan petrol bersubsidi berkenaan yang dikhaskan untuk warganegara  Malaysia.

“Notis awal yang dipamerkan ini dapat disediakan dalam Bahasa Malaysia, Inggeris dan Thai supaya pengembara luar dapat melihat maklumat awal sebelum masuk ke negara.

Kita akan cuba melihat dari sudut keberkesanan pelaksanaan itu terlebih dahulu sebelum sebarang keputusan dibuat,” katanya selepas turun padang bagi lawatan kerja ke Kompleks Imigresen, Kastam dan Kuarantin (ICQ) di sini hari ini.

Hadir sama dalam lawatan kerja berkenaan adalah Timbalan Pengarah Penguat kuasa (Operasi) KPDNHEP Shamsul Nizam Khalil dan Pengarah KPDNHEP Perlis Norazah Jaapar.

Selain itu, Azman berkata bagi tempoh bermula 1 Januari sehingga April tahun ini, sebanyak 94 kes penyeludupan barang kawalan dan bersubsidi di pintu sempadan negara telah direkodkan oleh KPDNHEP dengan melibatkan nilai rampasan berjumlah RM7.88 juta.

“KPDNHEP memandang serius isu ketirisan barangan kawalan dan bersubsidi terutamanya yang berlaku di pintu-pintu sempadan negara memandangkan ia memberi impak kerugian besar kepada negara,” katanya.

Azman berkata bagi keselamatan anggota KPDNHEP, pihaknya berpandangan terdapat keperluan buat anggota penguat kuasa agensi berkenaan dilengkapi dengan fasiliti kawalan sempadan sewaktu menjalankan tugas.

“Buat masa ini perlu ada kajian terlebih dahulu bagi melihat berapa banyak keperluan senjata api diperlukan dengan mengambil kira prosedur operasi standard (SOP), lesen, peruntukan dan lain-lain lagi.

Kita juga berhasrat untuk minta peruntukan bagi penyediaan kenderaan bermotor untuk memudahkan anggota menjalankan tugas namun perkara ini perlu dikaji terlebih dahulu,” katanya. – BERNAMA


Kepentingan rakyat dan negara lebih utama – PM Anwar

KUALA LUMPUR, 9 Jun – Perdana Menteri Datuk Seri Anwar Ibrahim menegaskan kepentingan rakyat dan negara adalah lebih utama berbanding pengalaman peribadi beliau bersama UMNO.

“Yang penting menyempurnakan tugas kepada negara, pengalaman peribadi itu penting tetapi dia (ia) tidak boleh mengatasi kepentingan rakyat dan kepentingan negara,” kata beliau.

“Jadi saya tentunya merasa selesa, senang kerana dah biasa suasana itu (perhimpunan agung UMNO) termasuk menghafal lagu (parti itu),” kata beliau.

Terdahulu, Anwar yang berbaju Melayu biru muda dan bersongkok tiba di Pusat Dagangan Dunia (WTC) Kuala Lumpur pada 9.05 pagi bagi menghadiri perhimpunan itu.

Ketibaan Perdana Menteri disambut Presiden UMNO yang juga Timbalan Perdana Menteri Datuk Seri Dr Ahmad Zahid Hamidi serta barisan kepimpinan UMNO.

Ini adalah Perhimpunan Agung UMNO pertama dihadiri Anwar selepas beliau dipecat daripada UMNO pada 1998 ketika memegang jawatan timbalan presiden parti itu.

Antara yang turut hadir ialah pemimpin parti parti dalam Kerajaan Perpaduan iaitu Timbalan Perdana Menteri yang juga Naib Yang Dipertua Kanan Parti Pesaka Bumiputera Bersatu (PBB) Datuk Seri Fadillah Yusof, Setiausaha Agung DAP Anthony Loke, Presiden Amanah Datuk Seri Mohamad Sabu, Presiden MCA Datuk Seri Dr Wee Ka Siong dan Presiden MIC Tan Sri S.A. Vigneswaran.


Polis tahan pemuda bawa 560kg daun ketum

JELI, 26 Mac – Polis menahan seorang lelaki dan merampas 560 kilogram (kg) daun ketum, selepas mengejar sebuah kereta sejauh kira-kira 15 kilometer, di tepi jalan Kampung Pasir Dusun, di sini, Khamis lepas.

Ketua Polis Daerah Jeli Supt Saari Yaacob berkata penganggur berumur 25 tahun itu ditahan pada pukul 10.30 pagi selepas anggota polis mengesan lelaki berkenaan yang dilihat mencurigakan, semasa membuat rondaan Op Tapis.

Beliau berkata anggota polis itu kemudiannya memperkenalkan diri dan mengarahkan suspek berhenti di bahu jalan, namun dia terus memecut laju kenderaannya.

Katanya selepas ditahan, pemeriksaan di bahagian tempat duduk belakang dan but kereta itu membawa kepada penemuan 56 bungkusan plastik hitam disyaki mengandungi daun ketum seberat 560kg yang bernilai kira-kira RM5,680, serta 1,000 milliliter (ml) air ketum dan 100ml ubat batuk.

Saari berkata suspek yang memiliki dua rekod lampau termasuk satu berkaitan daun ketum, didapati mengambil upah membawa bahan terlarang itu yang diperoleh dari Sik, Kedah, untuk dipasarkan di Tanah Merah.

“Suspek yang positi dadah jenis methamphetamine kini direman empat hari bermula Khamis,” katanya pada sidang media di Ibu Pejabat Polis Daerah (IPD) Jeli, di sini hari ini.


The Sounds of Keroncong: Tuning in to the Illusive Irama

THE sounds of the Keroncong alluded me when I arrived in Surakarta (Solo) on a Sunday morning. It was 2 October 2011.  The three-day International Solo Keroncong Festival had ended the day before. There were some 20  groups  from Australia, Italy, Hungary, Japan, and Sweden too. Malaysia was also a participant.

Page 12 (the back page) of the Solopos Mingguan, the Sunday edition of Solopos reported with the headline “12 Langgam baru tercipta” (12 new styles composed) from the 26 new compositions registered. The organizer, Ari Mulyono was quoted as saying “…Ini sangat bagus untuk kemajuan keroncong di masa mendatang” (…This augured well for the future  advancement of keroncong).

We return to Batavia. Generally thought to be derived from the Portuguese music  of the 16th and 17th centuries, the heyday of keroncong were the years 1900 to 1942. It was the most popular music in the Dutch East Indies. And port cities like Tanjong in Pulau Pinang, Singapura, Medan, Semarang and Manila were the sites of irama keroncong.

Keroncong is also kroncong in Indonesia (where the ‘c’ is pronounced as ch in English or tj in Dutch). It was  krontjong or kerontjong before the Indonesian spelling reform enactment in 1972. Kronchong, keronchong, and krongchong are earlier variants. This column uses the spelling keroncong.

Philip Yampolsky (2010), a scholar of Indonesian music described keroncong in several distinct senses.  The primary referent was a four-or five-stringed plucked lute, shaped like a small guitar. This was in the 19th century, and perhaps in the 18th century too.  The name is  probably onomatopoeia for the sound of strumming. The lute, like its close cousin the ukulele, is descended form the Portuguese cavaquinho. In his article “Kroncong Revisited: New Evidence from Old Sources” in Archipel, Yampolsky referred it as the “kroncong lute.” In the 20th century, the term continued to designate the lute,  and was also extended to refer variously to the ensemble the lute (or its substitute the ukulele) play in (orkes keroncong), the ensemble’s typical repertoire (lagu keroncong).

The keroncong also refers to the complex of repertoire and performance practice. Historically, Yampolsky divided these fairly into three such complexes. The first is what he called popular keroncong in the first four decades of the 20th century; second is the standard keroncong, since about 1950; and third, late keroncong. Examples of late keroncong  are pop keroncong and keroncong dangdut; and  apparently  Beatles keroncong.

We find CDs of Keroncong (mainly aimed at the nostalgia market) with selections identifying the song with keroncong (for keroncong asli),  langgam, or pop keroncong. The earliest use of the term ‘kronjong asli’ could be seen on labels issued in about the late 1930s to 1940s and pop keroncong in the 1970s. Probably the best known  keroncong asli where most could name are Keroncong Morisko and Keronchong Kemayoran.

Elements of the standard keroncong repertoire would among others be the violin, flute, guitar and voice with the main melody heterophonically.  There is considerable fluidity and rhythmic  freedom. There is the cak-cuk, the small plucked lutes, where cuk is on the beat and cak is off. And the cello, playing rapid, rhythmically animated pizzicato patterns that contrast both with the steady flow of the cak-cuk, the walking guitar, and with a freer violin, flute and vocal lines.

In many ways, keroncong is a hybrid, a synthesis, a syncretic music, recalled Bronia Kornhauser in her 1978 article “In defence of kroncong.” Keroncong has been said to involve European and Eurasian origins.   Yampolsky’s glimpse of keroncong’s past centred on freed slaves.  They were the “black Portuguese” – freemen and slaves of Portuguese trading posts in Africa, India and the Malay peninsula.  The slaves, some prefer the term mestizos, had assimilated Portuguese language and culture. They were Catholics. Some were Muslims. Hence the Keroncong Morisko (Moors).

When the Dutch drove out their Portuguese rivals in the 17th century, the “Black Portuguese” however, remained in Batavia.  In 1619, Batavia became the capital of the Dutch East Indies.  Those freed became known as Mardjikers (free persons) derived from the Malay word “Merdeka” and the Tagalog “Maharlika.” Speaking creolized Portuguese,  later in early 19th century, they blended into the larger Indonesian society.

According to Yampolsky, one enclave of the Mardjikers largely remained unassimilated. These were the inhabitants of Tugu, a village 24 kilometres to the east of Batavia, founded in 1661. There were 23 Mardjiker families originally from Bengal and the Coromandel. Arguably Tugu can be called the birthplace of the keroncong. But Yampolsky proposed that keroncong and the music of Tugu represent diverse branches growing out of early Mardjiker music but subject to later musical influence as well.

The earliest print reference to keronchong music , or playing the keroncong lute placed it in association with Eurasians, not the inhabitants of Tugu. It was the Eurasians (Indos in Indonesia) and by the 1880s it was Holland, and not Portugal, who took keroncong up and integrated with stambul, where it came to the attention of the first companies recording Indonesian music. The stambul was inspired by the bangsawan having its origins in Tanjong, Pulau Pinang.

Interestingly Terang Boelan (Terang Bulan), the origin of Malaysian’s anthem Negara Ku, was aired in kerocong in Batavia and Bandung in 1938. Terang Boelan was labelled “speciaal krontjong programma dimainkan oleh ‘Lief Java’ dipimpin oleh Hugo Dumas dan dibantoe oleh Miss Rukyah [= Roekiah] dan lain-lain pennanji jang terkenal (Terang Bulan – a special kroncong program played by “Lief Java”, directed by Hugo Dumas,, with Miss Rukyah and other well-known singers.)

Having evolved  in style and instruments over more than 400 years, the keroncong genre saw compositions such as “Di Bawah Sinar Bulan Purnama” (Under the light of the full moon) and “Slendang Sutra” (Silk Shawl) as classics.  The name Ismail Marzuki (1914-58) was monumental. The all time favourite amongst aficionados is probably Gesang Martohartono’s “Bengawan Solo.”  The irama keroncong lives on in the Tanah Air.


Menu Rahmah di universiti dalam masa terdekat – Mohamed Khaled

KUALA LUMPUR, 3 Feb – Kementerian Pengajian Tinggi (KPT) akan melaksanakan Program Menu Rahmah di institusi pengajian tinggi dalam masa terdekat, kata Menteri Pengajian Tinggi Datuk Seri Mohamed Khaled Nordin.

“KPT dengan KPDN sedang berbincang mengenai perkara ini, saya rasa (terutama) universiti dalam KPT tiada masalah untuk menempatkan atau menyediakan ruang bagi menjayakan program ini,” katanya pada sidang media selepas melancarkan prapelancaran Universiti UCSI Kampus Cawangan Antarabangsa di Bangladesh, di sini hari ini.

Selasa lepas, Menteri Perdagangan Dalam Negeri dan Kos Sara Hidup Datuk Seri Salahuddin Ayub berkata orang ramai kini boleh menikmati makanan tengah hari dan malam masing-masing pada harga RM5 di hampir 15,000 premis makanan di seluruh negara melalui Program Menu Rahmah.

Sementara itu, ditanya sama ada KPT akan bekerjasama dengan pihak swasta untuk menyediakan tempat tinggal kepada pelajar bagi menjaga kebajikan, beliau berkata KPT dan Kementerian Kewangan sedang mencari langkah kreatif serta inovatif untuk membiayai penyediaan asrama dalam kampus.

“KPT sentiasa berusaha untuk menambah ruang bagi pelajar duduk di dalam (kawasan) kampus supaya dapat tinggal di asrama…tapi ia makan masa, lebih-lebih dalam keadaan ekonomi dan kedudukan kewangan yang tidak begitu kukuh bagi kerajaan. Namun Kementerian Kewangan dan KPT memahami masalah ini,” katanya.

Mengulas mengenai majlis prapelancaran, Mohamed Khaled berkata penubuhan kampus Universiti UCSI di Bangladesh adalah bersesuaian dengan rancangan pengantarabangsaan yang diketengahkan oleh KPT.

“Universiti UCSI Kampus Bangladesh akan mengangkat status Malaysia sebagai hab pendidikan global dan inisiatif pascapandemik dan UCSI wajar dipuji. Saya galakkan lebih banyak pihak swasta yang mengikut jejak sama,” katanya.

UCSI Kampus Bangladesh yang berpangkalan di ibu kota Dhaka akan mula beroperasi pada Mei tahun ini dengan menawarkan 24 program ijazah dan sarjana dalam bidang perniagaan, sains komputer, kejuruteraan, seni bina, sains sosial dan reka bentuk.


Tawaran iklan jualan keahlian, lambang PBPM adalah palsu – Bukit Aman

KUALA LUMPUR, 21 Julai – Tawaran iklan jualan keahlian dan lambang Persatuan Bekas Polis Diraja Malaysia (PBPM) yang kini tular di media sosial adalah palsu, kata Setiausaha Polis Malaysia Datuk Noorsiah Mohd Saaduddin.

PDRM mengesan satu iklan di media sosial yang mempromosikan jualan keahlian dan lambang ahli kehormat PBPM dan menurut hantaran itu ahli yang menggunakan lambang berkenaan akan diberi keistimewaan seperti perkhidmatan pengiring polis dengan bayaran RM300 bagi 10 kilometer.

Iklan itu turut menyebut bahawa pemilik kenderaan boleh memasang cermin gelap dan tiada tindakan pihak berkuasa sekiranya memandu dalam keadaan mabuk, katanya dalam kenyataan hari ini.


Malaysia sasar capai 31 peratus tenaga baharu menjelang 2025

PENGKALAN BALAK 31 Mac – Malaysia menyasarkan bekalan Tenaga Boleh Baharu (TBB) mampu dicapai sebanyak 31 peratus dihasilkan di negara ini menjelang tiga tahun akan datang.

Menteri Tenaga dan Sumber Asli, Datuk Seri Takiyuddin Hassan berkata sasaran itu akan ditingkatkan bagi menarik pelabur antarabangsa yang lebih menumpukan penghasilan tenaga hijau dalam tempoh ini.

“Tenaga ini menjadi rebutan kepada pelabur antarabangsa dan ini juga menyebabkan kerajaan tidak mengeksport tenaga ini keluar demi menarik pelabur datang ke Malaysia.

“Tenaga ini dihasilkan berikutan ramai pelabur menginginkan tenaga yang dihasilkan dari teknologi hijau berbanding penggunaan sebelum ini iaitu menggunakan arang batu dan diesel,” katanya,

Beliau berkata demikian pada sidang media selepas menghadiri perasmian Stesen Jana Kuasa Edra Melaka di Pengkalan Balak yang disempurnakan Ketua Menteri, Datuk Seri Utama Sulaiman Md Ali, di sini hari ini.


COVID: 5,793 kes baharu

KUALA LUMPUR 12 Jun – Jumlah kes baharu harian COVID-19 dalam tempoh 24 jam lalu menunjukkan sedikit penurunan apabila 5,793 kes dilaporkan berbanding 6,849 kes semalam.

Ketua Pengarah Kesihatan Tan Sri Dr Noor Hisham Abdullah menerusi hantaran di laman Twitter memaklumkan ini menjadikan kes kumulatif sebanyak 652,204 kes dicatatkan di dalam negara sehingga kini.

Katanya Selangor kekal negeri tertinggi kes harian, iaitu sebanyak 1,582 kes, diikuti Negeri Sembilan (618), Sarawak (569), Kuala Lumpur (559) dan Johor (504).

Selain itu, Sabah (378), Kelantan (337), Labuan (250), Perak (218), Pulau Pinang (198), Melaka (178), Kedah (171), Pahang (121), Terengganu (82), Putrajaya (23) serta Perlis (lima).